Na inflaciju najviše uticalo poskupljenje hrane i energenata | Biznis.rs\nOd januara do septembra najveće poskupljenje beleže cene voća, industrijskog bilja, žita i povrća\n17.11.2021 08:42 Autor: Redakcija Biznis.rs 0\nInflacija je u oktobru dostigla 6,6 odsto, a razlozi za to su poskupljenje hrane i energenata na koje monetarna politika Narodne banke ne može...\nInflacija je u oktobru dostigla 6,6 odsto, a razlozi za to su poskupljenje hrane i energenata na koje monetarna politika Narodne banke ne može da utiče.\nPočetkom ove godine inflacija je „klackala” na 1,1 i 1,2 odsto mereno u odnosu na isti period lane. Eksplozija cena nastala je u leto i to baš onih proizvoda koji stanovništvo najviše pogađaju, a to je hrana, piše Politika.\nCene proizvoda poljoprivrede i ribarstva u tom mesecu, u odnosu na isti neperiod prošle godi, povećane su za čak 41,4 odsto.\nPosmatrano po glavnim grupama proizvoda, najviše su poskupeli krompir, 89 odsto, industrijsko bilje 55,4 i žita 43,1. Ako se posmatra samo rast cena pomenutih proizvoda u ovoj godini, on iznosi 18,5 odsto u proseku. U periodu januar–septembar 2021. godine u odnosu na isti period 2020. godine, najviše su povećane cene voća, za 55,7 odsto, industrijskog bilja 46,1 odsto, žita 26 odsto, i povrća 14,5 procenata.\nTim povodom iz Narodne banke Srbije (NBS) je saopšteno da je tri četvrtine međugodišnje inflacije određeno faktorima na koje oni ne mogu da utiču, a to su cene hrane i energenata.\n„Prema podacima Republičkog zavoda za statistiku, inflacija je u oktobru ove godine na mesečnom nivou iznosila 0,9 odsto, odnosno 6,6 u odnosu na isti mesec prethodne godine. Pri tome, tri četvrtine međugodišnje inflacije u oktobru bilo je opredeljeno faktorima na koje monetarna politika ne može da utiče – cenama hrane i energenata. Posmatrano u periodu januar–oktobar, prosečna međugodišnja inflacija bila je 3,4 odsto. S druge strane, dugogodišnja relativna stabilnost deviznog kursa, koja će biti očuvana i u narednom periodu, predstavlja snažno sidro cenovne stabilnosti i doprinosi očuvanju bazne inflacije na niskom nivou”, navode u Narodnoj banci Srbije.\nCene neprerađene hrane u oktobru, u odnosu na isti mesec prethodne godine, povećane su za 19,8 odsto, kao posledica rasta cena svežeg povrća od 26,9 procenata, svežeg mesa od 21 odsto i svežeg voća od 14,4 procenta. Usled daljeg rasta svetskih cena hrane, suše i viših troškova u proizvodnji, cene prerađene hrane u oktobru bile su više za 5,1 odsto na međugodišnjem nivou. Ukazuju i da su cene i jedne i druge grupe proizvoda tokom prethodne godine bile izrazito niske usled izostanka velikog dela tražnje.\n“Cene energenata su u odnosu na oktobar prethodne godine povećane za 11,7 odsto, pre svega kao posledica rasta cena derivata nafte na domaćem tržištu od 21 odsto. Osim niske baze iz istog perioda prethodne godine, glavni razlog rasta cena naftnih derivata jeste viša cena sirove nafte na svetskom tržištu, koja je, usled bržeg globalnog ekonomskog oporavka od očekivanog, samo tokom septembra i oktobra povećana za skoro 20 odsto i trenutno se nalazi iznad pretkriznih nivoa”, saopštila je NBS.\nMeđugodišnja bazna inflacija, a to je indeks potrošačkih cena po isključenju hrane, energije, alkohola i cigareta, na koju mere monetarne politike mogu da utiču, u oktobru je ponovo bila znatno niža od ukupne inflacije i iznosila je 2,7 odsto, što i dalje ukazuje na privremenost inflatornih pritisaka. Od početka godine, međugodišnja bazna inflacija se u proseku kreće na nivou od oko dva odsto.\nAgencija neće žuriti sa povećanjem osiguranog depozita, samo jedan odsto klijenata ima uloge veće od 50.000 evra\nPrema projekciji NBS, međugodišnja inflacija će do sredine sledeće godine najverovatnije nastaviti da se kreće iznad gornje granice ciljanog raspona od tri, +/- 1,5 odsto. S postepenim izlaskom ovogodišnjih poskupljenja energenata i hrane iz međugodišnjeg obračuna, inflacija će se od drugog tromesečja naredne godine smanjivati, a sredinom sledeće godine očekuje se njeno vraćanje u granice cilja.\nAko se ima u vidu visoka baza iz 2021. godine, postoji mogućnost da se u drugoj polovini sledeće godine ukupna inflacija nađe i u donjoj polovini ciljanog raspona. Rizici po pitanju inflacije u narednom periodu odnose se pre svega na kretanje cena primarnih poljoprivrednih proizvoda, svetske cene energenata, brzinu globalnog ekonomskog oporavka i dužinu trajanja problema u globalnim lancima snabdevanja. Kada je reč o domaćim rizicima, inflacija će u najvećoj meri zavisiti i od ishoda naredne poljoprivredne sezone, za koju se pretpostavlja da će biti prosečna, navode u centralnoj banci.\nINFLACIJA NARODNA BANKA SRBIJE NOVAC RAST SRBIJA\nCene hrane na svetskom nivou dostigle desetogodišnji maksimum


Trenutno vreme je: 25. Nov 2020, 06:26:13\nTema: Njuz: "Svi lažu, mi izmišljamo" (Pročitano 139057 puta)\nPoruka #10 01. Apr 2011, 02:26:38\nStanovnici Srbije imaju za pet santimetara duži penis od Hrvata, rezultat je do sada najobimnijeg naučnog istraživanja, u kojem je učestvovalo preko 200.000 ljudi.\n- Rezultati ovog Internet istraživanja pokazali su da je prosečna dužina hrvatskog penisa 36.2 cm, dok kod Srba ona iznosi čak 41.1 cm – rekao je vođa istraživanja dr Goran Miletić – S obzirom na to nikada istraživanje dužine polnog organa nije vršeno na tako velikom uzorku, ovo su najprecizniji i najtačniji mogući podaci koje možete naći, koji nedvosmisleno pokazuju da su Srbi znatno obdareniji od Hrvata.\n- U postavljenoj anketi ‘koga najčešće pominjete u seksualnim psovkama’, osim Hrvata visoko mesto zauzela su nebeska tela, praznici pa i neka božanstva, stoga se nedvosmisleno može zaključiti da se Srbi slobodno mogu nazvati i nebeskim ljubavnicima – ističe dr Miletić.\nPoruka #11 01. Apr 2011, 06:45:21\nPoruka #12 02. Apr 2011, 01:47:36\nPoziv je usledio posle Jovanovićevog govora u Skupštini Srbije, u kojem se osvrnuo na običaje afričkih\nnaroda da u ishrani koriste svoje sunarodnike.\nPoruka #13 02. Apr 2011, 02:31:40\nPoruka #14 02. Apr 2011, 13:00:09\nPoruka #15 02. Apr 2011, 13:06:12\nPoruka #16 08. Apr 2011, 01:45:55\n„Komšijin Wireless“ proglašen za provajdera godine u Srbiji\nBEOGRAD, 7. april 2011. (Njuz) – Internet provajder „Komšijin Wireless“ izabran je za Internet provajdera godine u Srbiji, na osnovu ankete koju je radio popularni magazin o računarima „PC Press“.\nAnketa je obuhvatila uzorak od 100.000 korisnika Interneta u Srbiji, koji su odgovarali na pitanje „Kojeg Internet provajdera koristite?“. Kompanija „Komšijin Wireless“ našla se na ubedljivom prvom mestu sa 76.25 odsto, a zatim slede Eunet sa 2.2 odsto, Orion Telekom sa 1.9 odsto i Verat Net sa 1.8 odsto.\n- Zanimljiv je podatak da je Komšijin Wireless u Srbiji mnogo bolje kotiran nego u zemljama Zapadne Evrope. Primera radi, u Francuskoj usluge ovog provajdera koristi tek 7.6 odsto korisnika Interneta, u Norveškoj 5.4 odsto, a u Švajcarskoj samo 1.3 odsto korisnika. Ovi podaci nedvosmisleno dokazuju da su komšijski odnosi mnogo topliji i srdačniji u Srbiji nego na zapadu – objašnjava Ristanović.\nPoruka #17 08. Apr 2011, 08:46:03\nPoruka #18 08. Apr 2011, 10:07:30\nPoruka #19 13. Maj 2011, 20:27:29\nOznake: generacije potencijal veratnet provajdera quot iskoristimo upisuju putovanja prvaci rano\nmilfice katastrofe net jutros one donelo sastanku gojkovic srpskoj srbiji


Lista br.3 - Ko sme taj može!\nDatum kreiranja četvrtak, 21 decembar 2017 21:43\nIzbori u Mionici biće održani u nedelju 24.decembra , a lista SPS-JS-SRS na ove izbore izlazi spremna i sa konkretnim predlozima za poboljšanje života gradjana Mionice. Ističući neophodnost razvoja mioničkog kraja kandidat za predsednika Opštine Mionica i nosilac pomenute liste Dragan Gavrilović poziva gradjane da izadju na izbore i glasaju za listu pod rednim brojem 3.\n„Svesni smo svojih kapaciteta i kvaliteta ljudi koji su na našoj listi. U proteklom periodu kampanje trudili smo se da gradjanima predstavimo naš program i ključne tačke razvoja Mionice po našem mišljenju. Pre svega privreda i turizam. I jedna i druga oblast su nam podjednako značajne“, kaže Dragan Gavrilović.\nRazvoj privrede ovog kraja po njegovom mišljenju doprineće ostanku mladih jer će se povećati i zapošljavanje.\n„Mi nismo nerealni u našim obećanjima jer smo i mi deo ovog naroda Mionice i delimo sa njima sve dobre i loše stvari. Naši ministri koji su proteklih dana boravili u Mionici dali su realna obećanja. Ministar Antić je obećao izgradnju trafostanice i toplane na bio masu što je sigurno budućnost u razvoju, a istovremeno ministar Goran Trivan je i u razgovoru sa gradjanima potvrdio spremnost da se ovde izgradi stanica za preradu otpadnih voda. To nemamo mi, ali ni Vrujci, a bez toga nema ni razvoja turizma“, navodi Gavrilović.\nVerujući da na predstojećim izborima mogu ostvariti značajno bolji rezultat od prethodnih Gavrilović očekuje značajnu podršku gradjana. „To je naša težnja da ostvarenim rezulatatom budemo značajna partner u budućoj vlasti jer imamo i dovoljuno iskustva i znanja da neke stvari unapredimo. Da bismo pokazali šta možemo potrebna nam je podrška svih gradjana i zato ih pozivam da na predstojećim izborima glasaju za listu pod rednim brojem 3“, rekao je Gavrilović.


CM: Šta čeka Stefanovića u subotu: Pet mogućih scenarija\nGlavni odbor Srpske napredne stranke na kojem bi trebalo da se odlučuje i o sudbini ministra Nebojše Stefanovića zakazan je za 29. maj. Iako su odbori ove stranke po Srbiji listom glasali za smenu Stefanovića sa čela gradskog odbora i sa ministarske pozicije, to nije garant da će se to zaista i desiti. Sagovornici portala Nova.rs ocenjuju da će konačnu odluku doneti predsednik stranke Aleksandar Vučić, a da postoji pet mogućih scenarija kako će se ova drama u nastavcima završiti.\nNebojša Stefanović je od desne ruke Aleksandra Vučića u nekoliko preokreta postao persona non grata u SNS.\nGlave mu nisu došli ni afera Krušik, kada je utvrđeno da je njegov pokojni otac imao izvesnu ulogu u švercovanju oružja, niti rušenje u Savamali, pa ni lažna diploma.\nKap koja će preliti čašu, ispostaviće se, biće sumnjičenje da je imao izvesnu ulogu u prisluškivanju predsednika Srbije.\nNa prošloj sednici Predsedništva SNS, izdat je nalog predsedniku Izvršnog odbora SNS Darku Glišiću da u roku od dve nedelje anketira svih 169 odbora stranke o poverenju Stefanoviću. Listom su glasali za njegovu smenu.\nKonačna odluka biće doneta na Glavnom odboru u subotu.\nOdlučuje samo Vučić\nGovoreći o tome čemu Stefanović može da se nada, politikolog Cvijetin Milivojević kaže da to u ovom trenutku zna samo Aleksandar Vučić.\n„Ja ne mogu da uđem u mozak Aleksandra Vučića, a znamo da svi oni njegovi opštinski, mesni i gradski odbori mogu listom da traže jedno, a da on na kraju odluči nešto sasvim drugo. Dakle, odlučiće Vučić, s tim što mi je malo verovatno da Nebojša Stefanović neće trpeti baš nikakve posledice, jer bi to bilo ponižavajuće za sve te ljude koji su bili primorani da glasaju, među njima i oni vrlo bliski Stefanoviću koji su morali da se pospu pepelom“, kaže Milivojević i dodaje:\n„Pretpostavljam da će ga skloniti sa neke funkcije, a nešto će mu ostaviti. Ono na šta bih uložio novac i što mi je najlogičnije jeste da ga skine sa čela gradskog odbora. Uvođenjem Šapića u stranku Vučić je jasno pokazao da ni Stefanović, ni njegovi saradnici nisu dobri kandidati za gradonačelnika. Postoji mogućnost da ga skloni i sa ministarskog mesta, međutim, on ovaj posao ministra odbrane radi na tako vulinovski način, da ne vidim razlog zašto bi ga odatle dirao. Na kraju krajeva, ukoliko ispuni „želju odbora“ i skloni ga sa svih stranačkih i državnih funkcija to meni znači - neka lepa ambasada“.\nPolitički analitičar Boban Stojanović za Nova.rs kaže da je u igri najmanje pet scenarija.\n1. Da se ne desi ništa 2. Da bude smenjen sa mesta predsednika gradskog odbora u Beogradu i sa pozicije u Predsedništvu stranke i da bude izbačen iz stranke 3. Da bude smenjen samo sa mesta predsednika gradskog odbora i sa ministarske funkcije 4. Da bude smenjen sa partijskih, ali i sa ministarske funkcije i pozicije sekretara Saveta za nacionalnu bezbednost 5. Da bude smenjen sa mesta predsednika gradskog odbora, ali da ostane ministar i sekretar Saveta“, kaže Stojanović.\nIpak, njegovo mišljenje je da će biti smenjen samo sa čela gradskog odbora.\n„Za mene je najrealnije da bude smenjen samo sa pozicije predsednika gradskog odbora, kao nekakva vrsta primirja u kojoj Vučić dobija čist gradski odbor pred izbore i sa “popisanim” članstvom, a da će Nebojsa ostati ministar i verovatno i dalje sekretar Saveta za nacionalnu bezbednost. I da će se tu staviti tačka za sada, a da će naredni pokušaj uklanjanja Stefanovića biti nakon narednih izbora. (www.nova.rs, Jelena Jelovac, 27.5.2021)\nОбјавио cvijetin у 02:23


PRORADILA SAVEST: Otkrivaju se brutalne metode ispitivanja CIA\nPRORADILA SAVEST: Otkrivaju se brutalne metode ispitivanja CIA\nKomitet američkog Senata za obaveštajne službe glasao za skidanje oznake poverljivosti sa izveštaja o korišćenju brutalnih metoda ispitivanja CIA.\nSenatorka iz redova demokrata Dajana Fajnštejn koja predsedava Komitetom, rekla je da je sa 11 glasova za i tri protiv skinuta oznaka poverljivosti sa, onog što je ona nazvala „šokantnim rezultatima istrage o praksi CIA“ tokom mandata republikanskog predsednika Džordža Buša, prenela je agencija Rojters.\nGlasanje da se skine blokada sa rezimea i preporuka izveštaja od 6.200 strana je okršaj Fajnštejnove, bez presedana, sa CIA i daće svetu „prvi javni pogled“ na sistem ispitivanja i pritvora u periodu nakon terorističkih napada 11. septembra 2001. godine.\n„Izveštaj otkriva brutalnost koja stoji u oštroj suprotnosti sa našim vrednostima kao narodom. To je hronika ‘mrlje’ u našoj istoriji koji nikada ne sme biti dozvoljena da se ponovi. To nije ono što Amerikanci rade“, izjavila je Fajinštejn novinarima nakon što je Komitet glasao iza zatvorenih vrata.


Okvirni program rada Asocijacije žena SDA Visoko s novoizabranim rukovodstvom, predstavljen je na današnjoj press konferenciji.\nS obzirom da se bivša predsjednica Asocijacije žena SDA Visoko Amra Hrnjić kandidirala na Nezavisnu listu za Visoko, bez suglasnosti stranke i ista isključena iz SDA Visoko – rukovodstvo Asocijacije je pokrenulo postupak provođenja vanrednih izbora – pojasnila je novinarima Amila Koso, članica Asocijacije.\nSinoć je održana kandidaciono-izborna skupština na kojoj je izabrano novo rukovodstvo AŽ SDA Visoko. Za predsjednicu je izabrana Dinka Omanović, a dopredsjednice su Lejla Bukva i Zineta Mimić. Ostale članice IO su Fatima Ahmić, Amela Numanagić, Emsudina Aždhić, Alisa Semić, Ismeta Bašović i Melisa Burko.\n“Asocijacija će raditi na jačanju institucionalnog osnaživanja žene u bh. društvu i ulogu žene u politici. Mi ćemo izaći s prijedlogom prema OO SDA Visoko za određeni broj žena koje će se naći na listama za lokalne izbore, a tu je i prijedlog osobe za mjesto načelnice. Radit ćemo i na formiranju određenih savjeta kao što su pravna pomoć, školstvo, obrazovanje, zdravstvo i organizovat ćemo seminare i savjetovanja. To ćemo raditi u saradnji sa Medicom Zenica i Kevserom Sarajevo. Radit ćemo i na zaštiti žena od nasilja u porodici i na svakom drugom mjestu.” – obratila se novinarima novooizabrana predsjednica AŽ SDA Dinka Omanović pozivajući sve žene koje žele naći svoje mjesto u društvu da se uključe aktivno u rad Asocijacije žena SDA Visoko.


Stanković: Radovi mora da stanu - juGmedia\nStanković: Radovi mora da stanu\n„Radovi moraju da stanu. Zahtevamo da nadležni sekretarijat uradi više idejnih rešenja za izgradnju podzemne garaže iznad koje će biti park i da se nakon toga otvori javna rasprava. Zajedno sa građanima tragaćemo za pravim rešenjem«, kazao je Stanković i naglasio da će sa građanima koji su se sami organizovali dežurati ovde celog dana kako aktuelna vlast mašinama ne bi posekla i ostatak drveća koje se nalazi u ovom prelepom parku.\nOn ističe da je gradska vlast je ušla u ovaj projekat bez ikakve javne rasprave.\n„Treba otvoriti debatu, treba predstaviti više idejnih rešenja. Postoje lokacije u GUP-u za izgradnju javnih garaža u gradu, ali to su ozbiljni poduhvati. Što se tiče Sinđelićevog trga naš predlog je da se izgradi podzemna garaža, iznad koje bi bio park“, rekao je Stanković\nOn je apelovaona gradsku vlast »da sada i u buduće prvo pita građane, stručnu javnost, a da tek nakon toga donosi odluke i započinje ovako ozbiljne projekte“.


JUNIORKE HAJDUKA EKIPNO ŠAMPIONKE SRBIJE, KADETKINJE VICEŠAMPIONKE – ВОЈВОЂАНСКE\nJUNIORKE HAJDUKA EKIPNO ŠAMPIONKE SRBIJE, KADETKINJE VICEŠAMPIONKE\nAnna Horvátová 14/05/2019\tКарате\nKarate klub „Hajduk“ zabeležio je za vikend veliki uspeh, vrativši se u Kulu sa osvojenom titulom kupa Srbije juniorki i vicešampionskom titulom kupa Srbije kadetkinja, navodi nasemesto.\nU Beočinu je u subotu održan Kup Srbije za kadete, juniore, mlađe seniore i seniore u organizaciji Karate federacije Srbije. Karate Klub “Hajduk” je ostvario potpunu dominaciju kada su u pitanju borbe ekipno u ženskoj konkurenciji sa osvojenim zlatom i srebrom.\nJuniorska ženska ekipa osvojila je prvo mesto na kupu Srbije i šampionsku titulu. Ekipa je nastupila u sastavu: Seratlić Natalija, Sokolovski Kristina, Vojinović Nina.\nKadetska ženska ekipa je osvojila drugo mesto na Kupu Srbije i vicešampionsku titulu. Ekipa je nastupila u sastavu: Đikić Aleksandra, Vojinović Nina, Tot Eleonora, Kalmar Matea.\nPored vrhunskih ekipnih nastupa, pojedinačno su takođe postignuti vrlo zapaženi rezultati:\nĆaćić Miljan (seniori -67kg) – 2. mesto\nSeratlić Natalija (juniorke -53kg) – 3. mesto\n“U klubu smo izuzetno zadovoljni jer smo i premašili zacrtani plan sa ovako visokim rezultatima. Juniorska ženska ekipa je posle zlata na kupu Vojvodine potvrdila kvalitet i klasu sa osvojenim zlatom i na kupu Srbije. Kadetkinje su uspele da se popnu stepenik više jer su posle bronze sa kupa Vojvodine došle do srebra na državnoj smotri. Dominacija ostvarena u ženskoj ekipnoj konkurenciji nije slučajnost nego višegodišnji projekat na kome se svakodnevno, studiozno i temeljno radi. Ćaćić Miljan je u seniorskoj konkurenciji došao do vicešampiopnske titule i samo nastavio kontinuitet najboljih nastupa na najvažnijim takmičenjima”, kažu iz KK “Hajduk”.\nNarednog dana, takođe u Beočinu, održan je tradicionalni međunarodni turnir “Dunav kup” na kojem su hajduci uzeli učešće sa mlađim uzrasnim kategorijama i postigli odlične rezultate, posebno ekipno.\nŽenske nade Ekipno – 1. mesto (Kalmar Matea, Knežić Miona, Simić Milica, Tatić Miljana)\nKarapandža Stefan (pioniri -45kg) – 2. mesto\nLjubenković Lana (pionirke -32kg) – 3. mesto\n“Vrlo smo zadovoljni i nastupom naših najmlađih boraca koji imaju ozbiljne provere iz vikenda u vikend i to svakako rezultira kasnijim uspesima kada pređu u uzrast kadeta i juniora što je naš primarni cilj. Tim ženskih nada će uspešno naslediti kadetkinje i juniorke koje sada drže primat u Srbiji”, izjavio je trener Nikola Greber.\nPrevious Previous post: МИРОВИЋ: ДОЛАЗАК „LESNINE“ У АП ВОЈВОДИНУ ПОКАЗАТЕЉ ЈЕ СНАГЕ НАШЕ ПРИВРЕДЕ\nNext Next post: „ЗЛАТНА ЦИТРА“ ИМА СИГУРНУ БУДУЋНОСТ


Ministarstvo trgovine FBiH pokrenulo aplikaciju “Online komunikator” | Radio Ilijaš\nMinistarstvo trgovine FBiH pokrenulo aplikaciju “Online komunikator”\nAutor: Nermina Durić-Kahvedžić Objavljeno: 21. Decembra 2017\nFederalno ministarstvo trgovine je na svojoj web stranici pokrenulo aplikaciju “Online komunikator”, s ciljem direktnije i neposrednije komunikacije građana s Ministarstvom i pružanja pomoći građanima u oblasti zaštite potrošača.\nUspostavljanjem online komunikacije potrošača sa službom u ovom ministarstvu, potrošači mogu pravovremeno dobiti traženu informaciju ili savjet vezano za bilo kakav problem ili zahtjev za stručnu pomoć iz oblasti zaštite potrošača.\nPredstavljajući ovu aplikaciju federalni ministar Zlatan Vujanović izjavio je da je svijest građana o njihovim potrošačkim pravima poboljšana što se, između ostalog, može uočiti i iz svakodnevnih upita ili pritužbi potrošača kako udruženjima tako i Službi za zaštitu potrošača u nadležnom ministarstvu.\nOvo ministarstvo, prema riječima federalnog ministra svake godine daje podršku udruženjima s ciljem unapređenja zaštite prava i ekonomskih interesa potrošača, podizanja javne svijesti i povećanja informisanosti potrošača u Federaciji BiH.\nOnline komunikator je građanima otvoren za korištenje svaki radni dan od 10 do 14 sati putem desktop računara, laptopa, tableta i mobitela, saopćeno je iz Federalnog ministarstva trgovine.


Tanjug 3. maja 2021. 12:44\nBRISEL – Uzimajući u obzir epidemilošku situaciju u zemlji, možemo da vidimo Srbiju na listi država kojima će biti dozvoljna putovanje u EU na osnovu predloženih kriterijuma, poručeno je danas u Evropskoj komisiji.\n„Sputnjik i Sinofaram nažalost nisu na tim listama, što znači da građani Srbije koji su primili te vakcine, neće biti u mogućnosti da uđu u EU na osnovu ‘vakcinacionog kriterijuma'“, objašnjavaju u Komisiji.\nIstovremeno, u Briselu naglašavaju da postoji i drugi, tzv „epidemiloški kriterijum“, koji će biti „primaran“ kada je u pitanju ukidanje restrikacija na putovanja u EU, a za koji se Srbija uveliko kandiduje.\n„Drugi put do ukidanja restrikacija na ulazak u EU je lista zemlja sa povoljnom epidemiološkom situacijom. Tu smo predložili da se prag inficiranih u poslednjih 14 dana na 100.000 stanovnika podigne sa 25 na 100 osoba“, naveli su u Evropskoj komisiji.\nU Briselu napominju da će se trenutna lista od samo sedam zemlja kojima je odbrene ulazak u EU, uskoro „značajno proširiti“ i da bi na njoj svakako trebalo da se nađe Izrael, ali i Srbija, i to na osnovu napretka u vakcinaciji.


Objavljen javni poziv za prikupljanje ponuda radi prodaje JAT tehnike\nIzvor: B92, 25.Okt.2019, 13:05\nBeograd -- Ministarstvo privrede objavilo je javni poziv za učešće u postupku javnog prikupljanja ponuda sa javnim nadmetanjem radi prodaje kapitala JAT tehnike.\nPočetna cena na javnom nadmetanju iznosi 50 odsto procenjene fer tržišne vrednosti kapitala subjekta privatizacije na dan 31.12.2018, koji se nudi na prodaju, kao najviša vrednost u najvišem rasponu tržišne vrednosti kapitala subjekta privatizacije, odnosno >> Pročitaj celu vest na sajtu B92 << 10.249.907,00 evra.\nResono ministarstvo je 11. oktobra ove godine poništilo postupak privatizacije.\nU pozivu se ističe da pravo na učešće u postupku ima domaće ili strano pravno lice koji kao pretežnu delatnost obavlja delatnost održavanja i opravke vazduhoplova, i to najmanje u poslednjih pet godina u kontinuietu, i dodaje da je neophodno da je lice u 2018. godini, na samostalnom ili konsolidovanom nivou ostvarilo prihod od najmanje 40.000.000,00 evra.\nJoš jedan od uslova je da lice ima kapacitet za bazno održavanje i opravku vazduhoplova na minimum deset pozicija u paraleli istovremeno, i to najmanje poslednje dve godine u kontinuitetu.\nOd uslova se navodi i posedovanje sertifikata za bazno i linijsko održavanje aviona tipa Bombardier i Embraer, i to najmanje poslednjih pet godina u kontinuitetu. Isto važi i za minimum tri od četiri aviona tipa B737CL, B737NG, A320 serije, i ATR 42/72.\nPredmet prodaje čini udeo od 95,4093 procenata ukupnog kapitala u vlasništvu Republike Srbije i udeo od 2,7273 odsto u vlasništvu Republičkog fonda za PIO.\nZainteresovana lica mogu podneti prijave za učešće u postupku najkasnije do 12. novemba 2019. godine do 15.00 časova, a depozit iznosi 2.049.981,40 evra.


Dačić: Vodićemo samostalnu spoljnu politiku | BN\nDačić: Vodićemo samostalnu spoljnu politiku\nPrvi potpredsednik Vlade Srbije i ministar spoljnih poslova Ivica Dačić izjavio je danas da će Srbija voditi samostalnu spoljnu politiku sve dok ne postane punopravna članica EU i da bi bilo bolje da su zemlje koje traže od Srbije da osudi ponašanje Rusije prema Ukrajini isto to uradile u vezi s Kosovom.\nSrbija 10.05.2014 | 15:10\n"Mi znamo šta su naše obaveze i to smo jasno saopštili (visokoj predstavnici EU za spoljnu politiku i bezbednost) Ketrin Ešton i niko u svetu ne treba da se brine za poziciju Srbije. Imamo mi glavu da razmišljamo", poručio je Dačić.\nOn je, u pauzi Prve plenarne konferencije Svetske federacije konzula za region jugoistočne Evrope, ponovio da se Srbija, u slučaju ukrajinske krize, postavila principijelno, podržavajući teritorijalni integritet svake države članice UN, ali da Beograd nema obavezu i neće uvoditi nikakve sankcije Rusiji.\n"Srbija će biti u obavezi da poštuje jedinstvenu, zajedničku spoljnu i bezbednosnu politiku EU kada postane punopravna članica EU", rekao je Dačić novinarima, komentarišući jučerašnje izjave ambasadora Francuske i EU da se od Beograda očekuje da jasnije podrži stav EU prema ukrajinskoj krizi.\n"Do tada, Srbija će voditi samostalnu spoljnu politiku", poručio je on .\nPolitika Srbije će se, prema Dačićevim rečima, temeljiti na opredeljenju zemlje za članstvo u EU i očekivanom ponašanju u skladu s tim - što većem pridruživanju stavovima EU, uz istovremeno balansiranje, razmatranje i ocenjivanje svakog pojedinačnog pitanja u skladu s državnim i nacionalnim interesima Srbije.\n"Naravno, mnogo bi nam lakše bilo da zemlje koje danas govore da Srbija treba da osudi takozvano nezakonito ponašanje Rusije prema Ukrajini, da su to isto uradile i osudile nezakonito ponašanje Kosova u odnosu na Srbiju", istakao je šef srpske diplomatije i dodao da "dvostruki standardi nikad nisu bili dobri".\nDačić je, u obraćanju učesnicima skupa, istakao da će saradnja Srbije sa svim zemljama sveta biti zasnovana na uzajamnoj saglasnosti o teritorijalnom integritetu svake države i unapređenju ekonomskih veza.\nOn je ponovio da Srbija nikada i ni pod kojim uslovima neće priznati jednostrano proglašenu nezavisnost Kosova i Metohije, ali da je čvrsto opredeljena za put mira i saradnje.\n"Politika Srbije po pitanju KiM prvi put je određena jasno i bez nedoumica... Naše opredeljenje je da se dijalog u okviru kojeg će se tražiti rešenje za svako otvoreno pitanje nastavi u dobroj veri i pod okriljem EU", rekao je on.\nDogađaji proteklih meseci su, prema Dačićevim rečima, pokazali koliko su bili pogrešni dvostruki standardi međunarodne zajednice.\n"Ono što je važilo za Srbiju i Kosovo može da bude primenjeno, nažalost, i u drugim oblastima sveta. Ako jednom prekršite međunarodno pravo, stvorili ste presedan da se to čini i u drugim delovima sveta", naglasio je šef srpske diplomatije.\nDačić je rekao da su, pored iznalaženja prihvatljivog rešenja za Kosovo, prioriteti nove Vlade Srbije i čvrsto opredeljenje za članstvo u EU, jačanje dobrosusedskih odnosa i regionalne saradnje, unapređenje odnosa s vodećim zemljama - Rusijom, SAD, Kinom i drugim svetskim silama, kao i jačanje ekonomskih odnosa sa inostranstvom.\nOn je kazao i da se u narednom periodu, kroz stvaranje povoljne poslovne klime, očekuje značajnije prisustvo vodećih stranih investitora i inostranog kapitala, posebno u privatizaciji srpskih preduzeća, i istakao da Srbija postaje i važno energetsko čvorište, što prepoznaju strani investitori.\nDačić je dodao i da Srbija ima 71 počasnog konzula u 51 zemlji.\nPredsednik FICAC Arnold Fut, iz Jamajke, podsetio je da je Federacija, sa sedištem u Briselu, osnovana 1982. godine, da okuplja više od 90 zemalja članica i pridruženih članica i preko 7.000 konzula, kao i da je priznata od strane UN, EU i Organizacije američkih država.\nJedan od glavnih zadataka FICAC je, prema njegovim rečima, razvoj i promovisanje trgovine i prekograničnog poslovanja.\nIstičući da je Srbija jedna od važnih članica Federacije konzula, Fut je rekao Tanjugu da je uveren da će članovi ovdašnjeg konzulskog korpusa doprineti ne samo Srbiji, već i konzulskoj zajednici u svetu.\n"Nisam znao koliko je Srbija lepa. Ne samo što je Srbija divna zemlja, već su i ljudi lepi, i moram da vam kažem i da ću se vratiti", dodao je on.\nPotpredsednik FICAC Kostas Lefkaritis, s Kipra, istakao je, u izjavi Tanjugu, da je jedan od glavnih zadataka Federacije da okupi sve počasne konzule radi razmene mišljenja u svim oblastima i dodao da je sastanak u Beogradu jedan u nizu onih održanih u svetu.\nRegionalni direktor FICAC za jugoistočnu Evropu Marko Smole rekao je Tanjugu da je pre četiri godine i srpski konzularni korpus ušao u Federaciju i da je konferencija u Beogradu, od 8. do 11. maja, najveći skup u regionu u poslednjih nekoliko godina, na kojem će biti trasirane nove smernice za razvoj Federacije u svetu i u regionu.\nFICAC je 8. maja odlikovala predsednika Srbije Tomislava Nikolića "Zlatnom zvezdom", najvišim priznanjem ove organizacije, zbog istrajnih napora da obezbedi ekonomsku stabilnost Srbije i veći ugled u svetu, a prošle godine je uručila posebno priznanje za doprinos multilateralnoj diplomatiji tadašnjem predsedniku Generalne skupštine UN Vuku Jeremiću.\nKonferenciju u hotelu "Kraun plaza" organizovala je agencija KonTiki, čiji je predsednik Slobodan Mićić počasni konzul Islanda u Beogradu.\nSve je ovo ok sto Ivica prica samo je zaboravio da ga niko u EU ne slusa i nije ih briga sta Ivica prica bice kako Merkelica i Katrin budu htjele


Blokiran aerodrom u Beogradu | Banja Luka 24 sata\nHome Region Blokiran aerodrom u Beogradu\nBlokiran aerodrom u Beogradu\nZbog aviona egipatske avio-kompanije koji je, za sada iz nepoznatih razloga, ostao na pisti, slijetanja i polijetanja s beogradskog aerodroma su onemogućena.\nNezvanično, avion kompanije “Egypt Air” oštetio je gumu i jedva je sletio na pistu aerodroma “Nikola Tesla”. Cijeli aerodrom je tako ostao blokiran, a svi letovi koji su trebali da se realizuju jutros otkazani su najmanje za dva sata.\nIsti slučaj je i sa planiranim slijetanjima na beogradski aerodrom, a do sada su svi avioni koji su trebali da slete na “Nikolu Teslu” preusmjereni na druge aerodrome u okolini, odnosno u drugim državama. Jedan od tih aviona je i onaj koji se vraća iz Hurgade, a u kom je ekipa TV Prve, i koji je preusmjeren na aerodrom u Budimpeštu.\nAvion je pun djece, kaže novinar TV Prve koji se nalazi u tom avionu, budući da su se ljudi vraćali sa ljetovanja. Njima nije data informacija kada bi mogli da polete za Beograd, javio je B92.


Zabrinjavajući podaci Ujedinjenih nacija: Od Drugog svjetskog rata nije bilo toliko izbjeglica!\nU teškoj saobraćajnoj nesreći koja se sinoć dogodila u Dubrovniku smrtno je stradao igrač MNK Squrea Andro Zarač, potvrdio je za portal Dulist predsjednik kluba Željko Raguž.\n(VIDEO) Pogledajte kako je grom udario u muškarca dok je nosio kišobran!\nRomulus Makneil iz Južne Karoline hodao je po jakom pljusku prema svom automobilu kada je grom udario u njegov kišobran, prenosi portal LadBible.\nsubota, 20 april 2019 13:51\nMinistar odbrane Srbije Aleksandar Vulin poručio je da, kako kaže, ne zna na osnovu čega predsjednik Crne Gore Milo Đukanović određuje i zna o čemu pregovaraju Beograd i Priština.\nPoručuje da, kako kaže, razumije Đukanovićev strah od promjene granica i da je to strah od velike Albanije, samo što, dodaje, ne razumije njegov kukavičluk da ne smije da izgovori riječ “velika Albanija” i da kaže čega se on to zapravo boji.\nPosljednji put izmijenjeno subota, 20 april 2019 14:11\nViše iz ove kategorije « UNESCO: Notr Dam ne mora biti rekonstruiran tako da bude isti kao što je bio Eksplozija u Kabulu u blizini ministarstva »


STOMATOLOŠKE USLUGE POD OPŠTOM ANESTEZIJOM ZA OSOBE SA MENTALNIM SMETNJAMA – Barijere\n03/02/2022 03/02/2022 barijereLeave a Comment on STOMATOLOŠKE USLUGE POD OPŠTOM ANESTEZIJOM ZA OSOBE SA MENTALNIM SMETNJAMA\nOsobe sa mentalnim ili fizičkim hendikepom koje imaju tegobe sa zubima, koje zbog prirode bolesti ne mogu mirno da sede u stomatološkoj stolici I imaju ogroman strah od popravke I vađenje zuba obično intervencije moraju da rade u totalnoj anesteziji. Takve usluge rade se na Stomatološkom fakultetu u Beogradu, na VMA I na Klinici za stomatologiju Vojvodine. U Kragujevcu je za osobe sa invaliditetom za sada moguće jedino vađenje zuba u totalnoj anesteziji, dok će popravke I dalje morati da rade u Beogradu. Međutim I pored dobre volje Zavoda za stomatologiju koji obezbeđuje prostor I kadrove i gradske uprave koja izdvaja novac da se reši problem nekoliko hiljada osoba sa invaliditetom sve će morati još malo da sačeka.\nBiljana Radovanović, predsednica Udruženja “Egal” koje okuplja roditelje dece sa invaliditetom, uglavnom sa mentalnim smetnjama I Udruženja za pomoć osobama sa Daunovim sindromom razgovarala je sa direktorom Zavoda za stomatologiju u Kragujevcu, dr Zoranom Kecojevićem, specijalistom oralne hirurgije o mogućnostima da za ovu decu u Kragujevcu počne da se primenjuje stomatološka intervencija u totalnoj anesteziji. Njima je potrebno da pod totalnom anestezijom, kao da im se radi operacija slepog creva, odjednom poprave, srede I izvade svi problematični zubi. Osobama sa mentalnim smetnjama teško je sprovesti preventivne mere I zato su kod njih zubi često u jako lošem stanju. Ona je navela da je ta usluga potrebna velikom broju dece, ali I odraslih osoba ometenih u razvoju koji imaju više oralnih problema I nego ljudi bez invaliditeta. Osobe sa poteškoćama u razvoju ne mogu jednostavno sesti u stolicu I popraviti zub, a zbog kvarova trpe velike bolove. Njima su potrebne stomatološke usluge u totalnoj anesteziji zato što je kod njih prisutan veliki strah i sa njima ne može da se sarađuje. Toj deci bi trebalo omogućiti da takva usluga zaživi ovde, u Zavodu za Stomatologiju I na Stomatološkom fakultetu u Ktagujevcu. Odlazak do Beograda za njih je previše komplikovan, a naročito povratak posle intervencije u totalnoj anesteziji. Uz to, članovi udruženja su uglavnom siromašni, zbog brige o deci ne mogu da rade I nemaju primanja. Uglavnom žive od socijalne pomoći. Neko od njih ima nadoknadu za tuđu negu I pomoć, a neko nema ni to. Roditelji najpre moraju da zakažu pregled kod oralnog stomatologa u Beogradu, onda da dovedu dete na pregled i zakažu intervenciju na koju se zbog gužve čeka I po nekoliko meseci, I na kraju da dovedu dete na intervenciju I posle toga da ga vrate kući. To je sve problem. Ta deca su odrasla, neka imaju I po više od 40 godina, nisu mala I roditelji ne mogu da ih nose niti da ih autobusom vrate iz Beograda posle anestezije. Zbog svega toga bi I deci I roditeljima bilo mnogo lakše da te intervencije mogu da obave u Kragujevcu.\nDirektor Zavoda za stomatologiju, dr Zoran Kecojević, specijalista oralne hirurgije kaže da se stomatološke intervencije iz domena oralne hirurgije u opštoj anesteziji u Kragujevcu izvode I rade po protokolu o saradnji sa Univerzitetskim kliničkim centrom. Taj protokol o saradnji je I danas u funkciji I pacijenti se saniraju u opštoj anesteziji, a ta usluga se radi u Kliničkom centru zato što oni imaju operaconi blok i imaju sve uslove za smeštaj tih pacijenata, imaju šok, operacionu salu, opštu anesteziju, anesteziologa I anesteziološkog tehničara. Imaju sve što je bitno za opštu anesteziju. Za sada se tamo zbog korone rade samo hitne oralne hirurške intervencije I vađenje zuba, dok se popravka zuba u opštoj anesteziji ili sedacije u Kragujevcu ne može uraditi. Dr Kecojević ne samo da je upoznat sa situacijom već je za to specijalno edukovan, motivisan i pripremljen. Radio je sa decom sa smetnjama u razvoju I mnogo puta rešavao stomatološke probleme pacijenata sa raznim posebnim potrebama, I dece I odraslih u opštoj anesteziji sa kojima u stomatološkoj ordinaciji nisu mogli da uspostave saradnju. Tu vrstu obuke najpre je prošao tokom specijalizacije iz oralne hirurgije na VMA, gde su petkom imali pacijente sa posebnim potrebama. Iz cele Srbije su dolazili po uputu, jer osim što to radi Stomatološki fakultet u Beogradu, to radi I VMA, pre svega za vojne osiguranike. To je nekada baš mučno bilo, recimo kada pacijent iz Priboja dođe do Beograda, pogotovu kada je ovo vreme zimsko. Zbog toga dr Kecojević ima razumevanja I poznaje probleme osoba sa invaliditetom I njihovih roditelja. Njegova je inicijativa I bila da se za decu I osobe sa mentalnim smetnjama stvori mogućnost da zube popravljaju I vade u najhumanijim uslovima.\nPrimarna ideja dr Kecojevića koja je bila na putu da se sprovede jeste da se kupi aparat, koji I nije preterano skup, ali koji nije bio trenutno registrovan, jer sva ta aparatura koja se uvozi u zemlju Srbiju mora da prođe I dobije saglasnost Agencije za lekove. To je jedna stomatološka jedinica gde se u jednom koferčetu, da malo pojednostavimo, nalazi sve ono što imate na stomatološkoj stolici. To je transportni aparat koji može da se koristi za popravku zuba pacijenata sa posebnim potrebama u opštoj anesteziji, što bi bio širi domen usluga, da ne moraju više da idu za Beograd. Dr Kecojević očekuje da uskoro bude rešen administrativni problem registracije tog uređaja u Agenciji za lekove I da se potom I Kragujevac uvrsti na listu gradova sa stomatološkim uslugama u opštoj anesteziji za osobe sa invaliditetom I posebno osetljive pacijente.\nInače, pacijentima koji odlaze u Beograd na Stomatološki fakultet po intervenciju u opštoj anesteziji, plaćeni su putni troškovi. Fond to apsolutno pokriva po uputu koji daju lekari u Kragujevcu, sa predlogom za pokrivanje putnih troškova. Problem je u tome što su to pacijenti sa posebnim potrebama koji teško podnose taj put I često su roditelji I staratelji u nezavidnoj situaciji što se tiče prevoza do Beograda I nazad jer to zahteva neki njihov dodatni I fizički I psihološki angažman i to je zaista apsolutno nekomforno. To je najveći problem, nije problem u finansijama. .\nU trenutku kada je Dr Kecojević stupio na funkciju direktora Zavoda za stomatologiju I hteo da sprovede ovu ideju, baš tada je započela korona I sve zaustavila. Zaustavljen je I ceo hirurški program u Univerzitetskom kliničkom centru, osim za hitne slučajeve, a posebno za stomatološke pacijente, jer je cela anestezija bila angažovana kao kovid. Tamo je konstantan manjak kadrova, tako da su I zaposleni na stomatologiji išli na ispomoć. Prosto je ova situacija sve to poremetila. Dr Kecojević kaže da je od distributera medicinske opreme dobio uveravanja da će se problem oko registracije aparata u Agenciji za lekove uskoro rešiti I to neće biti problem. Problem neće biti ni novac, ali je problem kovid. Ceo zdravstveni sistem je generalno blokiran I pod velikim pritiskom I opterećenjem. Potrebno je malo vremena da se vidi kada, kako I u kom trenutku će sve ovo proći da u Zavodu za stomatologiju u Kragujevcu mogu da sprovedu sve planirane aktivnosti.


Tom prilikom je uzvikivao "Alahu akbar" i pretio da će sve oko kule dići u vazduh.\nSpomenik je odmah, oko podneva, evakuisan, a oko Ajfelove kule je postavljen bezbednosni prsten. Saobraćaj okolnim ulicama je takođe bio obustavljen, pišu "Novosti".\nUzbuna je trajala oko dva sata.\nNa kraju se ispostavilo da se radi o lažnoj uzbuni. Posle detaljnog pretresa bomba nije pronađena, pa je opsadno stanje ukinuto.


U Vranju nizom manifestacija obeleženi Dan Sektora i slava svih vatrogasaca-spasilaca - JUGPRESS\nOdeljenje za vanredne situacije u Vranju obeležilo je, u petak, Dan Sektora i slavu svih vatrogasaca-spasilaca.\nPripadnici ovog odeljenja su prisustvovali liturgiji i rezanju slavskog kolača u crkvi Svete Petke kod Belog mosta.\n„Poslednjih godina Odeljenje za vanredne situacije je dobilo opremu i primilo u svoje redove veliki broj mladih vatrogasaca, što je vrlo značajno. Mi, pripadnici Sektora smo dobili dar od Boga da se bavimo ovim poslom koji je itekao rizičan i težak, ali uz pomoć majke Božje uspevamo da se izborimo sa svim poteškoćama koje ovaj poziv nosi“, kaže načelnik Sektora za vanredne situacije Vedran Tašković.\nOrganizovana je i edukacija mališana iz Predškolske ustanove „Naše dete“ i osnovnih škola. Ispred Gimnazije „Bora Stanković“ je bila postavljena oprema vatrogasaca, tako da su deca mogla da razgledaju i da razgovarju sa njima.\n„Vatrogasci se danas druže sa decom. Mališani mogu da vide opremu koju smo izložili, tu su motorne sanke, vatrogasna, komandna vozila kao i džipovi. Potrudićemo se da im objasnimo sve što ih zanima i da saznaju kako mi fukcionišemo. Deca će, takođe, moći da učestvuju na literarno- ikovni konkursu na temu „Vatrogasac moj heroj“, kaže komandir vatrogasne čete u Vranju Marjan Ristić.\nU okviru obeležavanja 17. septembra – Dana Sektora za vanredne situacije održana je i pokazna vežba na jednoj od zgrada u naselju „Ledene stene“.\nNajboljim vatrogascem u Sektoru za vanredne situacije u Vranju proglašen je Goran Pešić, šef smene u Vatrogasnoj jedinici. Nagrada ćemu biti uručena na svečanosti u Ministarstvu unutrašnjih poslova u Beogradu.\nZa izuzetnu saradnju sa Vatrogasnom jedinicom u Vranju zahvalnice su dobili gradonačelnik Slobodan Milenković, načelnik Pčinjskog upravnog okruga Srećko Pejković, predsednik opštine Bosilegrad Vladimir Zaharijev i vatrogasne jedinice Četvrte brigade Kopnene vojske Srbije i kompanije „Simpo“.


Međunarodni krivični sud istražuje nasilje u Gvineji - Klix.ba\nMeđunarodni krivični sud (MKS) počeo je u četvrtak istragu o septembarskim neredima u Gvineji, u kojima je vojska brutalno ugušila antivladin protest na stadionu u glavnom gradu Conakryju.\nOvaj sud treba da odluči da li su u događajima od 28. septembra počinjeni zločini protiv čovječnosti.\nTužioci kažu da postoje dokazi da su žene "zlostavljane ili na druge načine uznemiravane" tokom intervencije vojske, javio je BBC.\nGrupe za ljudska prava saopćile su da je 157 osoba ubijeno kada je vojska otvorila vatru na demostrante.\nGvinejski vojni režim, koji je odbacio odgovornost za pogibiju civila, saopćio je, međutim, da je u sukobima stradalo približno 57 osoba i da je većina njih pregažena u masi.\nIzaslanik tužilaštva Haškog suda Fatu Bensuda označio je napad na demostrante kao "užasan i neprihvatljiv", dodajući da je iz informacija koje je dobio i slika koje je pregledao očigledno da su žene na stadionu u Conakryju zlostavljali ljudi u uniformama.\nSaopćenje MKS-a stiglo je u vrijeme povećanog međunarodnog pritiska na vojni režim Gvineje.\nEvropski komesar za razvoj i humanitarnu pomoć Karel De Guht rekao je u srijedu navečer u Adis Abebi da bi se lideru vojne hunte u Gvineji, kapetanu Moussai Dadisu Camarei, moralo da sudi zbog prošlomjesečnog ubijanja pripadnika opozicije.\n- To je zločin protiv čovječnosti. To je zločin protiv građana Gvineje. Međunarodna zajednica se složila da, ukoliko se dese takve stvari, treba suditi pojedincima. Prije ili kasnije on će morati da se pojavi pred sudom, rekao je De Guht, u etiopskom glavnom gradu i sjedištu Afričke unije.\nEU izražava zabrinutost i zbog pogoršanja stanja ljudskih prava u Gvineji, zbog proizvoljnih hapšenja i ograničenja slobode izražavanja.\nKapetan Camarea je na vlast došao decembra 2008. godine vojnim udarom koji je prošao bez prolivanja krvi poslije smrti prethodnog gvinejskog predsjednika Lansane Kontea.


Avon Fondacija za žene donira milion dinara Mreži "Žene protiv nasilja" | Nova Ekonomija\nAvon Fondacija za žene donira milion dinara Mreži "Žene protiv nasilja"\n„Mreža Žene protiv nasilja je tokom vanrednog stanja zabeležila veći broj slučajeva nasilja nad ženama i decom, na šta nam ukazuje porast broja poziva u odnosu na isti period prošle godine. Imajući u vidu izrazito tešku i delikatnu situaciju u kojoj su se našle višestruko ranjive kategorije žena, one koje žive na selu i u udaljenim naseljima, Romkinje, žene sa invaliditetom, izbegle i raseljene žene kao i žene starije od 65 godina, Mreža planira da sredstva dodeljena kroz Avon donaciju, usmeri ka njima i posveti im posebnu pažnju, individualnu i terensku pomoć. Kao i uvek, želimo da ohrabrimo sve osobe koje su doživele nasilje da pozovu SOS telefon, i mi ćemo im pružiti pomoć i podršku“, istakla je Jasmina Nikolić, koordinatorka Mreže Žene protiv nasilja.\n„Više od 130 godina, kompanija Avon podržava žene, a duže od 15 godina sarađuje sa organizacijama koje se bore protiv nasilja nad ženama. Sada, više nego ikad im je potrebna naša podrška. Donacija će omogućiti pružanje pomoći ženama i deci širom sveta, posebno kroz kampanju #izolovanaNEisama, koja je pokrenuta kao odgovor na veći broj slučajeva nasilja nad ženama tokom izolacije usled pandemije korona virusa“, istakla je Natali Dikon, predsednica Avon Fondacije za žene.\nKampanju #izolovanaNEisama kompanija Avon pokrenula je na globalnom nivou(#isolatedNOTalone), kako bi dodatno podržala organizacije koje se bore za smanjenje nasilja nad ženama, podigla svest o ovom važnom pitanju i ohrabrila žene da prijave nasilje. Tokom prethodnih šest decenija, kompanija Avon i Avon Fondacija za žene, u svetu su donirale preko milijardu dolara za podršku, osnaživanje, brigu o ženskom zdravlju i građenje bolje budućnosti za sve žene i njihove porodice.


Poražavajuća statistika svedoči o problemima žena na radnom mestu.\nSvaka 7 žena u arhitekturi doživela je seksualno uznemiravanje na radnom mestu u poslednjih godinu dana, rezultati su istraživanja u Velikoj Britaniji koje je sproveo The Architects’ Journal.\nIstraživanje u kojem je učestvovalo 1.500 arhitektica takođe je pokazalo da je više od polovine žena doživelo neku vrstu diskriminacije kao što su mobing, zastrašivanje ili zlostavljanje.\nJedno od pitanja tražilo je od ispitanika odgovor da li su prisustvovali seksualnoj diskriminaciji druge osobe u poslednjih godinu dana. Pola žena odgovorilo je potvrdno, dok je kod muškaraca taj odnos bio 1:3.\nŽene koje imaju decu teže prolaze na poslu pogotovo ako se nalaze početku karijere.\nJedna žrtva ispričala je kako je bila žrtva otvorenog seksualnog nasilja pred celim timom, a da niko od prisutnih nije reagovao.\nIstraživanje je takođe pokazalo da one žene koje imaju decu teže prolaze na poslu za razliku od svojih muških kolega, pogotovo na početku karijere. 72% žena prijavilo je su imali probleme na radnom mestu zbog toga što imaju decu, dok je kod muškaraca taj procenat 25%.\nOvo istraživanje se prethodnih godina baziralo na razlikama u platama između muških i ženskih inženjera, dok je ove godine, u cilju podrške globalnih akcija #MeToo i #TimesUp, fokus stavljen na seksualno uzmemiravanje na poslu.\nPosetite The Architects’ Journal za više podatka dobijenih ovim istraživanjem.\nFoto naslovna: Andrew Loke on Unsplash\n#anketa #arhitektice #Arhitektura #istraživanje #mobing #posao arhitektra #seksualno uzmeniravanje #zene arhitekte


Sve sto treba da znate pre nego sto odete da radite u Nemačkoj | Edukacija\nSve sto treba da znate pre nego sto odete da radite u Nemačkoj\nMisteriozni kameni krugovi 24/04\nNemačka je već godinama primamljiva kao zemlja u koju se upućuju ljudi iz naših krajeva kako bi pronašli uređeniji i bolji život kroz dobro plaćen posao. S obzirom da bi od 2020 trebalo biti još jednostavnije doći do posla, oni sa dobrim kvalifikacijama i solidnim znanjem nemačkog jezika nemaju šta da razmišljaju. Ipak, postoji i druga strana medalje te je ovo prilika da se upoznate sa njom pre nego što spakujete kofere.\nDozvola boravka + dozvola za rad\nTrenutna situacija u Nemačkoj još uvek pravi veliku razliku između državljana EU i stranaca iz trećih zemalja. Prvima nije potrebna nikakva viza, imaju pravo da bez ograničenja traže posao i da se slobodno kreću. Što se tiče ljudi sa Zapadnog Balkana, njima je za rad u Nemačkoj potrebna dozvola boravka i dozvola za rad. Dozvola boravka može biti neograničena ili ograničena i za njeno dobijanje ili neko ko je već u Nemačkoj treba da garantuje za vaše izdržavanje, ili morate dokazati da imate dovoljno sredstava za život, tj. garantovanu platu od koje se možete sami izdržavati.\nSocijalnu pomoć i pomoć za nezaposlene nije moguće tražiti odmah nakon dolaska u Nemačku, s obzirom da njih mogu da dobiju samo oni koji su duže boravili u Nemačkoj i za to vreme plaćali doprinose. Azil takođe ne igra nikakvu ulogu u ovoj priči – onaj ko preda zahtev samo da bi pronašao posao neće ga dobiti, a i svi azilanti imaju zabranu rada prva tri meseca.\nUkoliko nemate već neku poslovnu ponudu u Nemačkoj, možete probati da dobijete takozvanu „vizu za traženje posla“ u konzulatu ili ambasadi Savezne Republike Nemačke. Bitno je da imate na umu da je nemački sistem zdravstvenog osiguranja veoma specifičan te se i kratkoročna viza odbija ukoliko nemate zdravstveno osiguranje. Isto tako, ukoliko dobijete ovu vrstu vize, to ne znači da možete početi da radite. Nakon što pronađete radno mesto morate podneti zahtev dozvole boravka u svrhu obavljanja tog posla. Olakšavajuća okolnost je što se zahtev može podneti direktno u zemlji tako da ne morate napuštati Nemačku, ali dozvolu ćete dobiti jedino ukoliko možete da dokažete da ćete od plate moći samostalno da se izdržavate.\nPrečica kroz obrazovanje\nGore navedena procedure može se skratiti ukoliko imate mogućnost da nastavite školovanje u Nemačkoj (ili vas čeka mesto za obuku u nekoj firmi). Na taj način možete odmah dobiti ograničenu dozvolu boravka, ali opet ukoliko raspolažete sa dovoljno sredstava za samostalno izdržavanje. Ta dozvola traje maksimalno dve godine ali može da se produži – ukoliko je dobijete u svrhu školovanja sa njome dobijate i radnu dozvolu, s tim što posao koji nađete ne možete raditi više od 10 sati nedeljno. Ako odlučite da potražite stalni posao nakon što završite školovanje, možete dobiti produženje dozvole boravka.\nPrednost EU i izuzeci\nZa dodelu radnih mesta svima koji se nalaze izvan Nemačke zadužen je poseban odsek Agencije za rad – ZAV. Glavni kriterijumi su određeni stepen znanja nemačkog jezika, kao i dokazi (diplome) o završenom školovanju i obuci. Ipak, čak i ukoliko pronađete odgovarajuće radno mesto, nećete ga moći dobiti sve dok se ne proveri da li je za njega konkurisao neko iz EU. To pravilo za prioritet EU državljana ima izuzetak jedino u slučaju visokokvalifikovanih stručnjaka ili deficitarnih zanimanja za koja se prijavljuje malo ljudi, poput nege bolesnika ili nekih zanatskih poslova.\nOni visokokvalifikovani, koji poseduju diplomu za specijalna zanimanja, poput naučnika ali i menadžera, ne moraju da imaju dozvolu za rad. Umesto toga, potrebna im je potvrda da će godišnje zarađivati najmanje 48.400 eura bruto. To im odmah obezbeđuje plavu kartu EU u trajanju od 4 godine, a u određenim okolnostima nekada mogu dobiti i stalnu dozvolu boravka.\nUkoliko pripadate strukama kao što su profesori matematike i prirodnih nauka, IT stručnjaci, lekari i medicinske sestre, elektoinžinjeri, negovatelji ili zanatlije, šanse su dobre jer su to poslovi u Nemačkoj koji se najviše traže. Ipak, svaki od tih poslova zahteva određen nivo znanja nemačkog jezika. Lekarima i IT stručnjacima potrebni su najviši nivoi, B2 ili C1. Negovatelji, medicinske sestre i kvalifikovane zanatllije moraju imati nivo B1 ili B2, u zavisnosti od regije. Sa najnižim nivoima A1 ili A2 možete proći jedino kaop pomoćno osoblje u kuhinjama, pomoćni radnici, vozači kamiona i sl.\nPlata i oporezivanje\nSvima koji su se zaputili u Nemačku radi posla plata je ključna stvar, tako da će mnogi biti neprijatno iznenađeni kada ugledaju prvu uplatu na računu. Naime, platu, koja svakako može biti čak i 5 puta veća nego u Srbiji, mogu obogaljiti visoki troškovi života, ali najviše porez koji opasno liči na deskriminaciju. Naime, ukoliko niste u braku i nemate dece, bićete najviše oporezovani u Nemačkoj – za poreze i doprinese će vam se odbiti odprilike 40% od bruto plate. Naravno, brak sklopljen u Srbiji ne igra nikakvu ulogu ukoliko supružnik i deca nisu došli u Nemačku sa vama.\nŠto se tiče troškova života, stan je bez sumnje najveći udar s obzirom da može da se kreće i oko 800 eura mesečno. Sa druge strane, veliki broj proizvoda koštaju čak manje nego u Srbiji, a i hrana je prilično jeftina. Tako da, ukoliko je vaš plan da radite određeno vreme kako biste uštedeli, idealno bi bilo da imate nekog rođaka ili prijatelja kod koga biste mogli da odsednete.\nKao što vidite, početak može biti komplikovan, ali postoje prečice i postoje izuzeci. Sve birokratske prepreke mogu se savladati ukoliko imate konkretan cilj i jasno razrađen plan.


Ministar inostranih poslova Pacolli održava predavanje u Beču, pre zajedničkog sastanka Ministara inostranih poslova EU-a i Zapadnog Balkana\nBeč, 31. avgust 2018. god. – Prvi zamenik premijera i ministar inostranih poslova Republike Kosovo, g. Behgjet Pacolli, pozivom evro-poslanika, Lukas Mandl, koji je istovremeno i Predsednik Udruženja prijateljstva Austrija – Kosovo, održao je predavanje o aktuelnim zbivanjima na Kosovu u „Kući Evropske unije u Beču“.\nU svojoj reči, Ministar Pacolli se zahvalio Austriji i njenim građanima za kontinuiranu podršku u približavanju Republike Kosovo međunarodnoj areni i u osnaživanju njene izgradnje države.\nPred prisutnima, Kosovski šef diplomatije Pacolli, predstavio je desetogodišnji bilans opštih zbivanja u zemlji, fokusirajući se takođe i u unutrašnjim i spoljnim izazovima Republike Kosovo.\n„Nezavisnost Kosova je neosporiva realnost i činjenica. Republika Kosovo predstavlja uspešnu priču, ne samo angažovanja međunarodne zajednice, već i suživota između njenih građana sa različitom etničkom i verskom pripadnošću. Ovih 10. godina su enorman uspeh, za koju mi definitivno trebamo da budemo ponosni“, dodao je između ostalog Ministar Pacolli.\nFokusirajući se na evropski put Republike Kosovo, Šef kosovske diplomatije je dodao da jučerašnje glasanje većinom glasova u Odboru za unutrašnja pitanja Evropskog Parlamenta (OUPEP) za ukidanje viza za Kosovo, najbolji je dokaz odlučnosti i privrženosti Republike Kosovo za ispunjenje svih obaveza, ciljeva i zadataka, koje proizilaze iz procesa integracije.\n„Evropa predstavlja vrstu mozaika, koji ne može biti potpun bez integrisanja Republike Kosovo i Zapadnog Balkana“, izjavio je Ministar Pacolli. U nastavku, on je izrazio i svoje ubeđenje da, kako je Kosovo ispunilo 95. traženih kriterijuma, tako će i Evropski parlament i Odbor Ministara unutrašnjih poslova EU-a dati zeleno svetlo za ukidanje viza za građane Republike Kosovo, dajući kraj izolaciji Kosova.\nDok, u vezi sa dijalogom koji se razvija u Briselu sa severnom susednom državom, Šef diplomatije Pacolli je rekao da je kontinuirano bio za dijalog i rešavanje problema sa susedima na miran način.\nOn je dalje izjavio da je protiv teritorijalnih razmena i da je za podršku privrednih zona, preko kojih bi se građanima Republike Kosovo, bez obzira na etničku pripadnost, pružila jasna perspektiva otvaranja novih radnih mesta.\nU prisustvu velikog broja diplomata, političara, poslanika, akademika i novinara, Ministar Pacolli je govorio za sve odgovarajuće aspekte, koje su karakterizovale izgradnju države u Republici Kosovo, pogotovo od perioda proglašenja nezavisnosti.\nMinistar Pacolli, zajedno sa zamenikom ministra, Rejhan Vuniqi, borave u Beču kako bi prisustvovali na zajedničkom sastanku Ministara spoljnih poslova EU-a sa svojim kolegama iz Zapadnog Balkana. Ministar Pacolli, takođe će razviti niz sastanaka sa kolegama iz EU-a i regiona.


Predaja M-4 do kraja maja - Računovodstvo AKTIVA sistem\nPredaja M-4 do kraja maja\nM-4 prijave za 2014. godinu, primaće se i tokom maja meseca\nRepublički fond za penzijsko i invalidsko osiguranje Republike Srbije je na svojoj zvaničnoj internet stranici, dana 7. maja 2015. godine, objavio sledeću vest:\nM-4 prijave za 2014. godinu, primaće se i tokom maja meseca. Ove godine prijave se predaju uz popunjen obrazac zahteva za predaju prijava M-4 koji se može odštampati sa sajta Fonda PIO ili preuzeti na šalterima matične evidencije u najbližoj filijali Fonda.\nUz popunjen obrazac zahteva za predaju prijava, poslodavci , kao i do sada, treba da dostave prijave M-4 za svoje zaposlene i sve drugo što je navedeno u zahtevu ako imaju do 50 zaposlenih radnika. Poslodavci koji imaju više od 50 radnika mogu podneti prijave M-4 bez prateće dokumentacije, u kom slučaju se ona kasnije proverava kod poslodavca ili se naknadno traži od poslodavca. Ukoliko poslodavac podnosi prijave M-4 za za ranije godine, takođe mora da dostavi i popunjen obrazac zahteva za predaju prijava M-4, na isti način kao i za 2014. godinu.


Šlek je na ovogodišnjem Turu trijumfovao na dve planinske etape, a obradovao ga je podatak da će naredne godine biti malo više uspona od kojih najviše pažnje izazivaju Alp d'Uez (cilj na visini od 1850m) i Galibije (cilj na 2645m).\n"Što se mene tiče, staza je savršena. Moraćemo da budemo oprezniji u prvoj nedelji i onda dobro zapnemo u finišu na Alpima. Ukoliko dobro rasporedim vreme imaću velike šanse za pobedu. Tur se ipak ne osvaja u jednom danu", rekao je Šlek.\nEndi je zajedno sa svojim starijim bratom Frenkom Šlekom letos napustio dansku ekipu Sakso benk i kako stvari stoje njih dvojica će sa nekadašnjim direktorom Saksa Kimom Andersenom oformiti novi tim sa sedištem u Luksemburgu.\n"Imaćemo dobru ekipu, u to uopšte ne sumnjam, a lidera ćemo birati u zavisnosti od fizićke spreme", poručio je 25-godišnji Šlek.\nŠlek je na kraju izrazio nadu i da će se na startu Tur de Fransa 2011 naći i Alberto Kontador koij je suspendovan zbog sumnji da se dopingovao.\n"Nadam se da je Alberto nevin i da će to dokazati. Želeo bih se ta epizoda završi brzo jer je štetna za Kontadora, biciklizam i sve nas. Nikome ne treba ovakva priča i nadam se da će se Kontador naći na startu trke sledeće godine", rekao je Šlek.\nUmro dvostruki pobednik Tur de Fransa Loran Finjon\nBivši francuski biciklista i dvostruki pobednik Tur de Fransa Loran Fnjon umro je danas u 50. godini posle duge i teške bolesti, saopštila je danas francuska televizija.


Bivši savetnik za nacionalnu bezbednost Donalda Trampa, Majkl Flin, napušta federani sudnicu, 10. jula 2018.\nMajkl Flin, bivši savetnik za nacionalnu bezbednost predsednika Donalda Trampa, obezbedio je toliko informacija specijalnom tužiocu za istragu saradnje sa Rusijom da tužioci kažu da ne bi trebalo da bude poslat u zatvor, navodi se u podnesku sudu od utorka, u kojem se Flinova saradnja opisuje kao "suštinska".\nPodnesak sudu specijalnog tužioca Roberta Malera pruža prve detalje o Flinovoj saradnji u istrazi o Rusiji, uključujući i to da je učestvovao u 19 intervjua sa tužiocima i da je intenzivno sarađivao u odvojenoj i neobelodanjenoj krivičnoj istrazi. Ali, u dugim redakcijama podneska takođe se podvlači koliko Maler tek treba da otkrije.\nPodnesak je predat dve nedelje pre izricanja presude Flinu i malo više od godinu dana pošto je on postao prvi od pet Trampovih saradnika koji je preuzeo odgovornost i izjasnio se krivim zbog laganja FBI-u o razgovorima sa ruskim abasadorom u SAD.\nI dok su tužioci povukli specifične detalje o Flinovoj saradnji zbog istrage koja je u toku, njihov podnesak ilustruje širinu informacija koje je Maler dobio od ljudi bliskih Trampu, dok predsednik sve jače ispoljava svoj bes prema istrazi - i onima koji sarađuju u njoj.\nOve nedelje, Tramp je optužio svog bivšeg advokata Majkla Koena da je izmišljao priča kako bi smanjio sebi zatvorsku kaznu, pošto se izjasnio krivim zbog laganja Kongresa. Predsednik je, međutim, pohvalio dugogodišnjeg saradnika Rodžera Stouna zato što je rekao da neće svedočiti protiv njega.\nKombinacija dve fotografija na kojima su lični advokat Donalda Trampa, Majkl Koen ispred federalnom suda na Menhetnu, 16. aprila 2018. i predsednika Donalda Trampa u Beloj kući, 18. jula 2018.\nNije jasno da li će Tramp sada usmeriti svoj bes na Flina, sa kojim je bio povezan tokom kampanje 2016.\nTramp je često lamentirao nad tim kako je Flinov život uništen istragom specijalnog tužioca. U jednom trenutku, pokušao je da zaštiti Flina zatraživši od bivšeg direktora FBI-a Džejmsa Komija da odbaci istragu o njegovim navodnim lažnim izjavama, piše u beleškama, koje je Komni napisao posle susreta u februaru 2017.\nTa epizoda, koju Tramp negira, među onima je koje proučava Maler u sklopu istrage da li je predsednik pokušavao da opstruira istragu o Rusiji.\nFederalne smernice za određivanje kazni preporučuju između nula i šest meseci zatvora, a Malerova kancelarija kaže da je Flin zbog saradnje zaslužio da ne bude poslat u zatvor.\nTužioci kažu da je Flinova rana saradnja bila "posebno vredna", zbog toga što je on "jedan od malo ljudi sa dugotrajnim uvidom iz prve ruke" u događaje koji su pod istragom. Napisali su da je njegova saradnja verovatno inspirisala druge ključne svedoke da takođe sarađuju.\nMalerov tim odao je priznanje Flinu zbog službe duge 33 godine u Vojsci SAD, uključujući i pet godina u borbama. Ali, tužioci takođe kažu da ga njegova duga vojna i služba u vladi čini različitim od drugih koji se brane u istrazi i da njegove laži čini problematičnijim.\n"Dugotrajna vladina služba optuženog trebalo bi da ga je učinila posebno svesnim povodom štete koja je izazvana pružanjem lažnih informacija vladi, kao i pravila koja postoje za rad za vladu u pogledu stranih vlada", napisali su.\nFlinov slučaj odvojen je od onih koji se bave drugim Trampovim saradnicima i koji su agresivno kritikovali istragu, pokušavali da je ometu i, u nekim slučajevima, bili optuženi da su lagali čak i pošto su pristali da sarađuju.\nBivši predsedavajući Trampove kampanje Pol Manafort otužen je da je više puta lagao istražiteljima pošto se izjasnio krivim. Drugi saradnik Trampove kampanje Džordž Papadopulos služi 14-odnevnu kaznu zatvora i, pošto se izjasnio krivim za isto krivično delo kao i Flin, odbijen mu je zahtev za slanje na prinudni rad, zato što su tužioci rekli da je njegova saradnja bila manjkava.\nAli, Flin je uveliko ostao podalje od javnosti, pojavljujući se samo sporadično u intervjuima u medijima ili događajima tokom kampanje i izbegavao je da kritikuje Malerovu istradu uprkos ohrabrivanju koje je stizalo od njegovih pristalica da pređe u ofanzivu. Umesto toga, provodio je značajno vreme sa svojom porodicom i radeći kako bi se pozicionirao za karijeru posle osude.\nFBI istražuje lažne optužbe protiv Malera


Niš | Belle Amie - Part 2\n[VIDEO] Medalja i na informatičkoj olimpijadi\nIzuzetan uspeh niškog gimnazijalca Dušana Živanovića – osvojio je srebrnu medalju na 28. –oj Internacionalnoj informatičkoj olimpijadi koja se održava u Rusiji. Dušan je član četvoročlane ekipe iz S...\n[VIDEO] Polovni udžbenici održavaju kućni budžet\n16. 08. 2016 0\nPoslednjih godina kupovina udžbenika postala je pravi luksuz, pa polovni udžbenici za mnoge roditelje predstavljaju spas za kućni budžet. Iako je osnovno obrazovanje u Srbiji obavezno i besp...\n[VIDEO] Most kod tvrđave za vozila se zatvara u petak\nFinalne pripreme za potpuno zatvaranje Tvrdjavskog mosta za motorni saobraćaj su u toku, večeras se obeležavaju pešački prelazi, semafori se probaju, a most će postati pešačka zona u petak uj...\n[VIDEO] Kontrola letnjih bašti kafića\nKontrola radnog vremena ugostiteljskih objekata pojačana je u toku letnjih meseci, kažu u Komunalnoj policiji. U prethodnih osam dana niška komunalna policija je 8 puta intervenisala zbog gla...\n[VIDEO] Aparati za zračenje u Kliničkom centru ponovo rade\n15. 08. 2016 0\nPosle devet dana pauze, onkološki pacijenti koji čekaju na zračenje od danas opet primaju terapiju. Jedan aparat počeo je da radi od 13 sati a drugi će biti u funkciji od sutra, kaže dr Vlada...\n[VIDEO] Niški olimpijac otišao u Rio\n12. 08. 2016 0\nRukovodstvo grada Niša priredilo je prijem za atletičara Nenada Filipovića, koji putuje u Rio, kao jedini predstavnik nekog niškog kluba. On će se na Olimpijadi takmičiti u atletskoj disciplini brzo...\n[VIDEO] Dan Mladih\nOd oko 700.000 nezaposlenih u Srbiji, oko 30 odsto su mladi, odnosno nešto više od 183.000 ljudi mlađih od 30 godina je bez posla. Prema mišljenju mladih u Nišu, koji su se pridružili vršnjac...\n[VIDEO] Na Kvantašu najniže cene\n11. 08. 2016 0\nUprkos tome što je izbor voća i povrća na niškoj kvantaškoj pijaci izuzetno dobar, a cene iste ili malo više u odnosu na prethodne godine, kupaca nema. Iako sezona pripreme zimnice počinje te...\n[VIDEO] Kamp za studente glume\n31. 07. 2016 0\nPripreme za ovogodišnje Filmske susrete koji počinju 20.avgusta uveliko traju. Prvi put susreti će imati studentski kamp u čijem radu će učestvovati studenti glume iz Beograda, Novog Sada, Banjaluke...


Fridom haus: Orban i Vucic vodje koje vešto rade na gušenju nezavisnih medija\nizvor: agencije foto: 06.06.2019.\nVlasti u nekim krhkim demokratijama koriste niz finansijskih i pravnih alatki da ućutkaju nezavisno novinarstvo i podrže prijateljski nastrojene medije, upozorio je Fridom haus u novom izveštaju u kojem se predsednik Srbije Aleksandar Vučić, uz madjarskog premijera Viktora Orbana, navodi kao primer vodje koji vešto radi na gušenju nezavisnih medija.\nPoslednjih nekoliko godina pojavile su se "nove alatke" koje neliberalne vodje u krhkim demokratijama koriste da kontrolišu i prisvoje medije, sa ciljem da osiguraju ostanak na vlasti. Te alatke isključuju taktike kao što su cenzura, sila ili otvoreno zastrašivanje novinara i umesto toga koriste niz metoda za pridobijanje medija. Radi se o nizu pravnih, vanpravnih i ekonomskih strategija za primenu pritiska na kritički nastrojene medije, s jedne i podržavanje prijateljskih medija, s druge strane, navodi Fridom haus.\nMadjarska je glavni primer gde je pridobijanje medija bilo uspešno, dok Vučić i njegovi saveznici slede Orabanov put, ali još treba da učvrste kontrolu nad srpskim medijima, navodi Fridom haus koji podseća da su obe zemlje u njegovom izveštaju o slobodama u svetu pale sa ocene slobodne na delimično slobodne demokratije.\nStepen učvršćivanja vlasništva nad medijima vidjen u Madjarskoj tek treba da se desi u Srbiji, navodi Fridom haus, ali dodaje da je u nedavnim privatizacijama, nekoliko medijskih kuća došlo u ruke vlasnika prijateljski nastrojenih prema vladajućoj Srpskoj naprednoj stranci (SNS). Takodje se dogadjaju pojedinačne kupovine od strane ljudi bliskih vlasti.\nOpisujući neliberlane alatke za pritiske na medije, Fridom haus navodi da vlade ponekad donose zakone i propise da zastraše, ili da se mešaju u rad novinara, ili da im iscrpe resurse. Medjutim, neliberalne alatke retko sadrže tu vrstu instrumenta kao što su otvorena pravna represija, kao što je cenzura, koja bi odmah izazvala osude susednih demokratija i onih koji prate medije. Umesto toga to je politizovana primena tehničkih propisa kojima se vrši pritisak na nezavisne medije.\nSrpsko medijsko okruženje je mnogo oštrije prema novinarima koji rade svoj svakodnevni posao nego madjarsko, navodi Fridom haus.\nU danas objavljenom izveštaju Fridom hausa vladavinana predsednika Srbije Aleksandra Vučića poredi se sa vladavinom madjarskog premijera Viktora Orbana uz ocenu da obojica guše kritičko novinarstvo, konsoliduju vlasništvo nad medijima u rukama bliskih saradnika i time osiguravaju da mediji koji imaju najveću gledanost podržavaju vladu i blate njene protivnike.\nTakodje se navodi da se su se poslednjih godina pojavile nove alatke i metode kojima neliberalni lideri potpuno preuzimaju kontrolu nad medijima.\n"Te metode su mnogo suptilnije od hapšenja ili nasilja koje bismo videli u tradicionalnim diktaturama. Medjunarodni akteri, koji bi hteli da Srbija bude u skladu sa nekim standardima, ne bi mogli da upru prstom u konkretne taktike koje utiču na to da gradjani ne mogu da budu objektivno informisani. Ovaj metod je opasniji, jer je veoma podmukao i prikriven", rekla je Repuči.\nFridom haus je u izveštaju ocenio i da su neliberalni lideri u Srbiji i Madjarskoj majstori u konstruisanju pozitivnih narativa o sebi i nove realnosti, u čemu veliku ulogu imaju državni mediji.\nRepuči je ocenila da "kada se u kontrolisanim medijima stvara paralelna realnost, a gradjani se oslanjaju na te medije da bi bili informisani promene su teške, ali ne i nemoguće".\n"Veoma je teško, u tome je i poenta kooptacije medija kontrolišete poruke koje ljudi primaju, a posredno i to kako će da razmišljaju. Tome se moraju suprostaviti gradjani, akteri u civilnom društvu i nezavisni novinari koji će svoje poruke da objavljuju na društvenim mrežama, da nekako zaobidju mejnstrim medije. Te poruke neće stići do cele populacije, ali hoće do ključnih aktera u publici, koji onda mogu da postanu aktivniji, da pokrenu proteste", rekla je.\nIako se u izveštaju ocenjuje da kooptacija medija u Srbiji još nije kompletirana kao u Madjarskoj, Repuči je rekla da je kad se ove metode jednom primene teško naći izlaz iz te situacije.\n"Srbija je demokratska zemlja, i dalje postoji šansa za rotacijom moći, i dalje možemo da budemo optimisti i verujemo da će se nešto promeniti. Ali, uzimajući sve u obzir, situacija je veoma ozbiljna. Veoma je teško, kada se ovakve mere jednom preduzmu i norme u zemlji promene, veoma je teško vratiti se na staro", dodala je.\nU izveštaju Fridom hausa navodi se pored drugog da su Orbanu i Vučiću u centralizovanju moći pomogle neefikasana opozicija i evropska podrška.\n"Vladu na odgovornost moraju pozvati različite strane. Najpre, gradjani moraju da shvate šta se dešava u njihovoj zemlji i da na izborima smene vladu, i dalje postoje izbori u Srbiji. Ali, svakako i medjunarodna zajednica treba da odigra svoju ulogu. Srbija je kandidat za EU, i iako je EU kritikovala neke od ovih taktika, ta kritika nije toliko snažna koliko bi mogla da bude, srazmerno uticaju koji ovo ima na potencijalno članstvo Srbije u EU".\n"Stvari idu na gore i ne znam da li smo dotakli dno. Ali, i gradjani mogu nešto da urade: mogu da se bore, da protestuju... Promena mora doći iznutra, to smo videli i u drugim zemljama: Jermeniji, Etiopiji, Maleziji. Tako nešto se dešava. Ljudi dodju do prelomne tačke i kažu da više ne mogu da tolerišu", dodala je autorka izveštaja Fridom hausa za Glas Ameirke.


NAJAVA VESELOG SPUSTA 2018\nKako kažu prve reči himne manifestacije Veseli spust, “Dođite u sred leta sa svih strana sveta, Kraljevo poziva vas sve…”, i ove godine kao i predhodnih, slogan je jedan od najzanimljivijih i najatraktivnijih manifestacija ovog grada.\nSplavarenje rekom Ibar od srednjovekovnog grada Magliča pa sve do glavne gradske plaže u Kraljevu, zakazano je za nedelju 1. jula. I ove godine Grad Kraljevo kao organizator manifestacije za sve posetioce ali i sugrađane, organizovao je koncert popularne pop-rok grupe Kerber, koji će nastupiti veče pre veselog spusta 30. juna na Gradskom trgu.\nVeseli spust veoma je značajan za turističku ponudu Kraljeva. Ovaj grad veoma je poznat po svojoj istorijskoj baštini, kulturnoj tradiciji, pa tako svi spustaši koji dođu na Veseli spust mogu obići manastire Žica i Studenica koj se nalaze u neposrednoj blizini kao i istorijsko utvrđenje grad Maglič.\nTags: 1 jul, Kraljevo, manifestacija, veseli spust, www.raski.rs


SPD, Zeleni i Liberali potpisali koalicioni ugovor - Povezane vesti - Naslovi.net\nSPD, Zeleni i Liberali potpisali koalicioni ugovor\nDojče vele 07.12.2021\nPrva nemačka tzv. „semafor-koalicija“ potpisala je koalicioni ugovor. Socijaldemokrate, Zeleni i Liberali su za to odabrali mesto velikog simboličnog značenja: „Futurium“ u Berlinu. Potpisan je koalicioni ugovor između Socijaldemokrata (SPD)… »\nPartije u novoj nemačkoj koalicionoj vladi potpisale su danas sporazum za svoju, kako je nazivaju, progresivnu vladu dan pre nego što Olaf Šolc treba da preuzme dužnost kancelara od dugogodišnje liderke Angele Merke. Sporazum usaglašen prošlog… »\nPartije u novoj nemačkoj koalicionoj vladi potpisale su sporazum za svoju, kako je nazivaju, progresivnu vladu, dan pre nego što bi Olaf Šolc trebalo da preuzme dužnost kancelara od dugogodišnje liderke Angele Merkel. Sporazum, usaglašen prošlog… »\nJutro za novi početak - "semafor koalicija" potpisala sporazum\nČlanovi "semafor koalicije" - socijaldemokrate, zeleni i liberali potpisali su sporazum kojim je definisano na koji način će ubrzati zelenu tranziciju i modernizaciju Nemačke nakon što ove nedelje preuzmu vlast. Pod sloganom "Dare More Progress"… »\nLideri Socijaldemokrata (SDP), Zelenih i Liberala (FDP) sastali su se u Berlinu kako bi zvanično potpisali sporazum o "semafor" koaliciji. Zeleni su u ponedeljak na velikoj stanačkoj konferenciji odobrili koalicioni sporazum, što su prethodno uradile… »


Zbog koronavirusa škole otkazuju odlazak u Italiju, na niškom aerodromu veće mere predostrožnosti\nPočetak/Društvo/Zbog koronavirusa škole otkazuju odlazak u Italiju, na niškom aerodromu veće mere predostrožnosti\nPetar Veljkovic 25. februara 2020.\nPovodom situacije u vezi sa širenjem koronavirusa u Italiji, Radna grupa Ministarstva zdravlja Republike Srbije održala je hitan sastanak u cilju preduzimanja adekvatnih mera. Neke od tih mera su pojačan nadzor i posebna kontrola putnika koji dolaze iz Italije, na svim graničnim prelazima. Kako poručuju iz Ministarstva zdravlja u saopštenju, izmenjeno je i zdravstveno upozorenje koje se deli svim putnicima, a koje se odnosi na zaražena odnosno epidemiološki rizična područja. Škole u Nišu otkazaće odlaske u Italiju, a na Aerodromu „Konstantin Veliki“ preduzimaju se veće mere predostrožnosti.\nNačelnik Školske uprave Niš Dragan Gejo za Niške Vesti kazao je da se poštuju odluke Ministarstva i da će škole uraditi anekse ugovora sa turističkim agencijama i promeniti destinaciju putovanja.\n„Sve ekskurzije se realizuju u aprilu i maju, sada je februar. Stiglo je uputstvo Ministarstva da je preporuka da učenici ne putuju u Italiju. Škole će napraviti anekse ugovora sa agencijama i promeniti maršrutu“, izjavio je Gejo.\nOn je istakao da se sve radi zbog preventive i da nema mesta panici, jer od koronavirusa oboljevaju najčešće starije osobe ili hronični bolesnici.\nNiš povezan avio-linijama sa Rimom, Bolonjom i Bergamom, a kako saznajemo letovi sa Aerodroma „Konstantin Veliki“ se odvijaju redovno, ali uz veće mere predostrožnosti.\n„Pratimo sve preporuke Ministarstva zdravlja i postupamo u skladu sa njima. Od januara koristimo na aerodromu termovizijske kamere. U cilju prevencije na snazi su povećane mere predostrožnosti, koje podrazumevaju da zaposleni moraju da koriste zaštitne maske i rukavice“, kazao je izvor Niških Vesti.\nŠto se tiče turističkih aranžmana, iz turističke agencije Galaxy Travel poručili su da za sada nije otkazana nijedna grupa koja putuje u Italiju, ali naglašavaju da se prate sve preporuke resornog Ministarstva zdravlja, kao i zemlje u koju se putuje.\nAerodrom Konstantin Veliki Italija Koronavirus Školska uprava


Dodik: Uskoro susret sa Putinom | Trebinje Live\nDodik je za "Ruski reporter" rekao da je daleko od realnosti mogućnost da Bih uvede sankcije Rusiji, te da bi on odbio članstvo u EU ako bi to bio uslov ulaska u Uniju.\n"Briga o poštivanju tog prava nam je ogromna pomoć od Rusije. Zahvalan sam Rusiji i za podršku, prije svega, u UN i Savjetu bezbjednosti, jer se tako može čuti i naš glas", rekao je Dodik i zahvalio ruskom šefu diplomatije Sergeju Lavrovu.\nKomentarišući ocjene pojedinih američkih instituta da Rusija, navodno, podržava srpski separatizam u BiH i da priprema rat po "ukrajinskom scenariju", Dodik je naveo da su to besmislice, stereotip koji se koristi za mobilizaciju zapadne publike protiv "zlih Rusa koji samo treba da prođu Balkan i eto ih odmah u Vašingtonu".\n"Ako se neko ovdje miješa, to nisu Rusi. Veoma bih volio kada bi Rusija došla ovdje i bila protivteža zemljama Zapada, ali se to ne dešava. Zapadu ne smeta da stalno kritikuje Rusiju, a pri tome se sami aktivno miješaju u naše unutrašnje stvari, formiraju Oružane snage BiH kao vojsku NATO-a, a ne naroda ove zemlje. Rusija ništa slično ne radi. SAD se miješaju u sistem bezbjednosti BiH, a ne Rusi. Tako da je to prosto nevjerovatna laž", poručio je Dodik.\nDodik je ocijenio da evropska perspektiva BiH teoretski može da postoji, ali u realnom životu je daleka i gotovo neostvariva, te podsjetio na probleme u Evropi od "Bregzita", do migrantske krize, destabilizacije evra, "ukrajinske krize", zbog čega se ne može očekivati da EU brzo sprovede politiku proširenja.\n"Mnogo je primjera gdje su Bošnjaci blokirali razvojne programe u Republici Srpskoj - to je neprihvatljivo. Sada smo jednostavno prisiljeni da trpimo, jer nas velike sile koje su se zaigrale u svojim igrama `velikih projekata` jednostavno ne vide i ne žele ni da slušaju. Ali, to ne znači da moramo odustati od sebe i svog subjektiviteta, od svoje Republike Srpske", rekao je Dodik.\n"BiH zauzima prvo mjesto među zemljama Evrope po broju boraca koji se bore na strani takozvane 'Islamske države u' Siriji. A ako se dodaju i salafije i radikalne islamske grupe, lako se mogu dobiti te cifre", naveo je Dodik.\n"Teško je utvrditi tačan broj. Ovdje se ne nalaze samo borci `Islamske države` nego i njihove žene i djeca, braća, sestre... Mislim da u BiH namjerno ne izlaze sa podrobnim informacijama", rekao je Dodik i podsjetio da zapadni izvori govore o 500 boraca, a teško je očekivati da će oni promijeniti svoju ideologiju čim pređu granicu BiH.\n"Tako postižemo međusobno razumijevanje. Istovremeno, bilo koje političko miješanje Turske radi smanjenja značaja naroda u zemlji, mi ne bismo pozdravili. Ali, dva puta sam se sreo sa Erdoganom i nisam sa njegove strane primijetio takav pristup. A da li se nešto drugo dešava na susretima gdje ne prisustvujem, ne znam", rekao je Dodik.\n"Ako bi ovdje postojali slični problemi, teško da bi Turska toliko snažno razvijala svoje prisustvo u Srbiji, posebno u dijelu investicija i finansijske podrške raznim projektima", smatra Dodik.\n"Imamo nekoliko dobrih projekata sa kineskim kompanijama i nastavićemo saradnju", rekao je Dodik, podsjetivši da i zapadne zemlje sarađuju ekonomski sa Kinom.\n"Smatram da je to neophodno učiniti, ali imajući u vidu sadašnji odnos snaga u Predsjedništvu BiH, gdje su dva člana na zapadnim pozicijama, nisam siguran da to mogu postići", napomenuo je Dodik.\nDodik ocjenjuje da je najbolji scenario da ruski narod u Ukrajini dobije svoja posebna prava i da može da sarađuje sa Rusijom, te dodaje da nikome ne bi savjetovao "bosanski scenario", kako navode pojedini analitičari na Zapadu i u Rusiji.


Tanjug 9. maja 2021. 14:15\nBEOGRAD – Gradonačelnik Beograda Zoran Radojičić danas je, zajedno sa šefom delegacije Evropske unije u Beogradu Semom Fabricijem, prisustvovao obeležavanju Dana Evrope u Knez Mihailovoj ulici.\nOvom prilikom je postavljen „EU Karavan“ kod Delijske česme sa bogatim i interesantnim programom, saopštio je Beoinfo.\n„Evropska unija je značajan partner za Srbiju i Beograd, a sam podatak o četiri milijarde evra nepovratnih sredstava govori dovoljno o tom partnerstvu. Radimo značajne projekte kroz različite kredite evropskih banaka. Neki od njih su radovi na novoj dečjoj klinici Tiršova 2, i trenutno radimo na projektu za dobijanje građevinske dozvole. Vodimo računa da novac koji dobijemo od evropskih banaka iskoristimo na pravi način kako bismo napravili dečju kliniku po evropskim i svetskim standardima. Takođe, uz pomoć kredita evropskih banaka, uradićemo i kanalizaciju na levoj obali Dunava“, istakao je gradonačelnik Radojičić.\nOn je dodao da Grad Beograd u saradnji sa evropskim partnerima radi na poboljšanju energetske efikasnosti i unapređenju kvaliteta životne sredine kroz projekte rekonstrukcije četiri značajna objekta u Beogradu, a to su Gradska biliblioteka, Hitna pomoć, Studentska poliklinika i stacionar, za šta su takođe dobijeni krediti i nepovratna sredstva evropskih banaka.\nGradonačelnik Beograda je naglasio da se kroz ovaj projekat šalje poruka da je energetska efikasnost Beogradu izuzetno važna kao i svi projekti koji se tiču poboljšanja kvaliteta životne sredine u Beogradu.\n„Zahvaljujem ambasadorima svih zemalja koji pomažu Srbiji na putu ka Evropskoj uniji. Događaji poput ovog današnjeg su važni jer kroz njih govorimo o konkretnim projektima i konkretnim ljudima kojima je Evropska unija dala svoju podršku. Ovde danas imamo priliku da neke od tih projekata vidimo i zbog toga pozivam Beograđane da dođu, pogledaju izložene projekte i uvere se kako dobro sarađujemo sa Evropskom unijom“, rekao je Radojičić.\nOn je istakao da je, povodom obeležavnja Dana Evrope, u Knez Mihailovoj ulici data mogućost da se na moderan način komunicira sa velikim evropskim gradovima.\n„Imali smo mali performans sa umetnicima iz Kopenhagena. Umetnost i kultura su ono što povezuje ljude i stvara osnovu da se visoka politika realizuje. Umetnost i kultura bude najplemenitiji i najzdraviji deo u ljudima, i zato nam je važno da na ovakvom skupu u Beogradu imamo i takve performanse. Radujem se što će ovaj ,,EU Karavan” obići još deset gradova u Srbiji i verujem da će poruka koju nosi, dodatno ojačati saradnju sa Evropskom unijom. Nadam se da ćemo imati sve bolje odnose i na kraju ostvariti cilj da Srbija konačno bude deo Evropske unije“, kazao je prvi čovek prestonice.\nŠef delegacije Evropske unije u Beogradu Sem Fabrici istakao da je 9. maj dan kada je rođena Evropska unija i da se ovaj dan slavi i u Beogradu, ali i širom sveta.\n„Povodom ovog dana imaćemo različite događaje. Sinoć smo zvanično započeli proslavljanje ovoga dana prijemom u Skupštini Grada Beograda i hvala gradonačelniku Radojičiću na tome. Ovog jutra u srcu Beograda počinjemo naš Evropski karavan. Evropska unija je divna ideja mira, jedinstva i tolerancije, koja nam priča brojne priče, koje ljude čine boljim. Mi smo se odlučili za interaktivnu izložbu i sada ovde oko nas imamo brojne kutije koje pričaju najrazličitije priče, iz Srbije i Evropske unije. Primer priče iz Srbije je priča o 200 lekara čije je zaposlenje omogućeno sredstvima Evropske unije, kako bismo pomogli u borbi protiv virusa korona. Zatim, ovde imamo i priču o podršci Vrhovnom sudu da se reše stari nedovršeni slučajevi, ali i priče o pomoći poljoprivredi i medicini. Ovaj Karavan počinje u prestonici Srbije, a tokom maja će obići još deset gradova Srbije u kojima ćemo organizovati brojne, vrlo interesantne aktivnosti. Pozivam vas da uživate i pomognete da ispričamo sve priče koje će pomoći Srbiji da postane deo Evropske unije“, rekao je ambasador Fabrici i zahvalio gradonačelniku Radojičiću i njegovom timu na pruženoj podršci i pomoći.\nAMSS: Dobri uslovi za vožnju, moguć otežan saobraćaj zbog…\nGradonačelnik Čačka: Manji požar, lokalizovan, bez…


Američke kompanije (ipak) mogu da sarađuju sa kompanijom Huawei – Bankar.me\nJune 16, 2020 BIZNIS, M:TEL (komunikacije), PLANETA, SVE VIJESTI Leave a comment\nOvo će omogućiti kompanijama iz SAD da rade na 5G standardima sa kineskim gigantom. Kako saznaje Rojters, Američko ministarstvo trgovine i druge institucije saglasne su sa dizanjem zabrane.\nMinistar trgovine SAD, Vilbur Ros, potvrdio je ovu odluku.\n“Sjedinjene Američke Države neće odustati od liderstva u globalnim inovacijama. Posvećeni smo zaštiti američke nacionalne bezbjednosti i interesa spoljne politike, pa ćemo podsticati američku industriju da se u potpunosti angažuje. Želimo da standardi SAD postanu i svjetski standardi”, rekao je Ros.\nKada je nekim američkim kompanijama 2019. godine bilo zabranjeno da dijele svoju tehnologiju sa kineskim firmama, stvorila se opšta zbrka zbog toga što nisu znali šta sve ova zabrana podrazumijeva. To je značilo i da ne znaju šta konkurencija radi, ali i da ne mogu da sarađuju na novim tehnologijama.\nKonstatovano je da američko učešće u postavljanju standarda “utiče na budućnost 5G, autonomnih vozila, vještačke inteligencije i drugih visokih tehnologija”.\n“Konfuzija koja traje još od 2019. godine doprinijela je isključenju američkih kompanija iz razgovora o tehničkim standardima, stavljajući ih u strateški nepovoljan položaj”, izjavila je je Naomi Vilson iz Savjeta industrije informacionih tehnologija.\nAmerički državni sekretar Mike Pompeo sastaće se ove nedjelje sa kineskim zvaničnicima na Havajima, prenosi Rojters pozivajući se na neimenovani izvor.\nPOJMOVI5g Huawei amerika huawei Huawei\nPrevious Tramp: Povlačimo naše vojnike, dok Njemačka ne plati dugove NATO-u\nSljedeći Srbija: Najmanje 20.000 ljudi ima zabranu za kredit


Zanimljivosti dana : Muž kupio ženi 55.000 haljina u 56 godina braka\nPočetnaZanimljivostiJeste li znali daZanimljive slikeVideo klipoviZanimljive činjenice Muž kupio ženi 55.000 haljina u 56 godina brakaObjavljeno 02 Septembar 2013 | Autor Zanimljivosti dana\nOvaj tekst verovatno će interesovati više žene nego muškarce mada bi ovo mogli pročitati i muškarci.Ako bi ljubav merili u haljinama,Paul Brockman(78),bi bio verovatno najbolji muž na svetu!.Paul Brockman iz Lomita,Kalifornija je tokom proteklih 56 godina, darivao svoju suprugu Margot....\nsa neverovatnim brojem haljina celih 55.000 komada haljina, koje je on sam lično izabrao za nju.!\nPrvih 10 haljina u impresivnoj kolekciji Paula Brockmana su bile dobijene besplatno dok je radio u luci u Bremenu u Nemačkoj 1940 godine,gde radnici mogu da izaberu šta su hteli\nBrockman je po dolasku u SAD zajedno sa Margot 50 tih godina, počeo raditi u gradnji,gde je ubrzo stvorio građevinsko preduzeće,a novac je počeo pristizati. Paul i Margo su imali nešto zajedničko- strast prema plesu,tako da su svo svoje slobodno vreme provodili na plesnim podijumima.A Paul je uvek želeo da ona ima drugačiju haljinu svaki put za ples, tako da je stalno joj kupovao nove.\nDo trenutka kada su se preselili u Los Anđeles, do 1988.godine Margot Brockman je već imala u svojoj kolekciji između 25.000 i 26.000 haljina!\nKako Paul kaže Margot njegova supruga nikada nije volela kupovinu, tako da je sam on uvek birao,kupovao i nalazio za nju haljine .On bi znao da kupi po nekoliko haljina čak i do 30-ak u jendom danu .Kupovao je gde god je stigao .Nekada je znao potrošiti i više od $ 300, na haljinu/e koju Margot nije nikada ni nosila.\nU jednom trenutku njegova ga je supruga zamolila da joj ne kupuje više haljine međutim Paul ih je kupovao krišom od nje .Sada ovaj zaljubljeni muž ,odnosno njegova žena ima kolekciju od 55.000 haljina koje su kako je njegova kćerka porcenila vrede oko 1.5 milion dolara.!Neke haljine Margo nikada nije ni nosila i sve su date prodaju,Haljine možete pogledati na ovom linku


"The Sun" uvodi pretplatu na online sadržaje\n„The Sun“ uvodi pretplatu na online sadržaje – Personal magazin\nKompanija News International, britanski ogranak Mardokovog medijskog džina News Corporation, odlučila je da oko internet izdanja svoje izdavačke perjanice – dnevnog lista „The Sun“ podigne „zaštitni zid“. Preciznije, čitaoci će…\nKompanija News International, britanski ogranak Mardokovog medijskog džina News Corporation, odlučila je da oko internet izdanja svoje izdavačke perjanice – dnevnog lista „The Sun“ podigne „zaštitni zid“. Preciznije, čitaoci će ubuduće morati da plate za posetu ovom sajtu.\nMera je doneta kako bi se zaštitio i isplatio 20 miliona funti težak ugovor sa Premijer ligom kojim je „The Sun“ stekao pravo objavljivanja video klip ova u dužini od 60 sekundi sa svih utakmica Premijer lige. Naplata počinje sa startom novog prvenstva 17. avgusta 2013. godine.\n„The Sun“ uvodi pretplatu na online sadržaje was last modified: April 25th, 2013 by Redakcija\nNews CorporationNews Internationalonline pretplataThe Sun


Akcije za lokalnu zajednicu – Stambeno\nDanijelova 33, Beograd\n0800 200 011\nProgram poslovanja i godišnji izveštaji\nProjekti za korisnike\nEkološka LED rasveta\nLepše lice Beograda\nAkcije za lokalnu zajednicu\nEdukativne predstave za najmlađe organizujemo tokom cele školske godine, već 12 godina. Kroz pesmu, glumu i kviz animiramo učenike prvih i drugih razreda osnovnih škola, i na interaktivan i zabavan način mališanima ukazujemo na potencijalne opasnosti usled nepravilnog korišćenja liftova, učimo ih pristojnom ponašanju u stambenim zgradama, kao i prema komšijama. Kroz njima razumljiv način trudimo se da podignemo nivo svesti o očuvanju njihovog životnog okruženja i sredine.\nPonosni smo na činjenicu da je od prve predstave, do danas, edukaciju u više od 130 osnovnih škola na svih deset gradskih opština širom Beograda uspešno prošlo više od 25.000 mališana.\nŽelimo da preventivnim akcijama podignemo svest u javnosti o značaju bezbednosti dece.\n> Ekološka LED rasveta\nDečiji likovni konkurs organizujemo devet godina, sa ciljem podizanja svesti dece o kulturi stanovanja. Želimo da podstaknemo učenike da nam sa svog stanovišta dočaraju lepotu beogradskih zgrada, u cilju stvaranja bezbednijeg, lepšeg i boljeg grada.\nPored brojnih umetničkih i tehničkih nagrada, 12 najbolje plasiranih mališana po tradiciji posebno oduševi činjenica da njihovi radovi postaju deo kalendara JP Gradsko stambeno za sledeću godinu. Prva tri mesta dobijaju posebne nagrade, kao i škola koja pošalje najviše radova.\nSvake godine pristignu nam radovi na hiljade učenika osnovnih škola. Tema se uvek bazira na beogradskim zgradama i brige o zajedničkom žvotnom prostoru. Svečana dodela nagrada sredinom decembra uvek se organizuje u Skupštini grada Beograda. Događaju osim predstavnika gradskog i rukovodstva našeg preduzeća, prisustvuju i mediji, što samu manifestaciju podiže na viši nivo a deci predstavlja dodatnu stimulaciju da nastave da se trude i učestvuju u ovoj i sličnim akcijama.\nBrinemo o očuvanju, uređenosti i bezbednosti zgrada u Beogradu. Želimo da unapredimo kulturu stanovanja i zato smo posvećeni lokalnoj zajednici.\n011 395 0 301\n011 395 0 300\nBeograd bez barijera Do sada smo, u okviru naše\nPodnožje fasade je jako bitno održavati kako bi\nGradsko stambeno vodi edukativnu kampanju o znača\nKada se pitamo da li je fasada naše zgrade u dobr\nDa li ste zadovoljni stanjem fasade u vašoj zgrad\nLepe i očuvane fasade su ono što čini grad neza\nDa li ste znali da je najstarija sačuvana kuća u\nLeto je savršeno godišnje doba za izlazak u prir\n@2020 JP Gradsko Stambeno Beograd\nNa zahtev skupština stambenih zajednica, JP „Gradsko stambeno“ na stambenim zgradama obavlja i druge poslove, koji nisu predviđeni pomenutim ugovorom. Oni su velikog obima i vrednosti, posebno se ugovoraju a plaćanje se vrši nakon njihovog završetka, na do 60 mesečnih rata.


Uskoro automatsko mobilno lociranje pozivaoca broja 112 – Portal Herceg Novi\nUskoro automatsko mobilno…\nUskoro automatsko mobilno lociranje pozivaoca broja 112\nAutomatsko mobilno lociranje pozivaoca ka broju 112 biće moguće uskoro, zahvaljujući saradnji Operativno komunikacionog centra 112 (OKC112), Ministarstva unutrašnjih poslova i multinacionalne tehnološke kompanije „Google“.\nKako navode u saopštenju MUP-a, ugovor će biti sklopljen uskoro, a u saradnji sa svim crnogorskim mobilnim operatorima, firmom „Ericsson Nikola Tesla“ iz Zagreba, Agencijom za elektronske komunikacije i poštansku djelatnost, te Guglom, uspješno je izvršeno testiranje navedenog servisa.\nZahvaljujući tom servisu svi pozivaoci odmah će moći biti locirani na teritoriji cijele Crne Gore sa preciznošću pozicije od dva do najviše 20 metara.\n„Dosadašnja tehnologija omogućavala je lociranje posredstvom baznih stanica, ali je preciznost bila na nezadovoljavajućem nivou, posebno u ruralnom dijelu Crne Gore, što nije ispunjavalo standard definisan Pravilnikom o jedinstvenom evropskom broju 112“, objašnjavaju u MUP-u.\nJavnosti je, kako podsjećaju, nedavno predstavljen još jedan novi servis OKC 112. Riječ je o e-CALL servisu za automatsko lociranje vozila, prilikom udesa, koji omugućava komunikaciju sa povrijeđenim u autu.\n„To je moguće, samo kada je riječ o vozilima proizvedenim tokom 2018. godine i kasnije. Ovaj servis automatski, osim lociranja mjesta udesa daje i podatke o broju putnika u vozilu, smjeru kretanja, vremenu udesa, broju šasije, vrsti goriva i kategoriji vozila“, navodi se u saopštenju.\nBroj OKC 112, Direktorata za zaštitu i spašavanje, kako dodaju, funkcioniše od 2007. a znatno je unaprijeđen 2015. godine puštanjem u rad savremenog švedskog CoordCom sistema, koji se koristi širom svijeta, a najviše u Ruskoj federaciji.


Tema: Bankrot rešenje za GM i "Krajsler"\n30.03.2009., 18:58 #1\nAmerička vlada nezadovoljna planovima "Dženeral motorsa" i "Krajslera" za oporavak proizvodnje. Izvršni direktor GM Rik Vagoner podneo ostavku pod pritiskom vlade. "Očekivano bankrotstvo", kao najbolji put za izlazak iz krize auto-giganata.\nRadna grupa američke vlade zadužena za ozdravljenje domaće auto-industrije saopštila je da planovi koje su predložili "Dženeral motors" (GM) i "Krajsler" nisu uspeli da dokažu da dve kompanije mogu da prežive bez vladine podrške.\nGM će odlukom radne grupe u narednih 60 dana dobijati finansijsku pomoć iz budžeta Ministarstva finansija za nastavak poslovanja, a "Krajsler", čijih 80 odsto akcija kontroliše njujorški investicioni fond "Serberus", dobio je mesec dana da kompletno zaokruži i okonča planirano udruživanje sa italijanskim "Fijatom."\nRadna grupa smatra da bi jedan očekivani proces bankrotstva, kao način da se pomogne GM-u i "Krajsleru" u rešavanju neodrživih dugova, mogao biti najbolji put za izlazak iz krize, ako se prethodno ne postigne dogovor s kreditorima o restrukturisanju, bez zahteva za sudskom zaštitom od poverilaca.\nPotrebni "agresivniji" planovi za ozdravljenje\nVlada je, takođe, saopštila da će lansirati plan kojim će garantovati naloge kupaca koji nabavljaju nova GM i "Krajsler" vozila tokom sledeće faze restrukturisanja.\nRadna grupa je zaključila da predloženi planovi ozdravljenja ne pružaju dovoljno garancija da GM i "Krajsler" mogu preživeti na duže staze, čak i ako se stanje američke privrede popravi.\nGM je dobio 60 dana da pripremi mnogo agresivniji plan ozdravljenja i da sačini "kredibilnu strategiju", a u tom periodu će imati podršku vlade. Naređeno je da se smeni sadašnji direktor GM Rik Vagoner i da se na njegovo mesto postavi Fric Henderson, a uskoro će uslediti i promena članova odbora direktora.\nPlan "Krajslera" je ocenjen kao "nerealan" i s "previše optimizma", tako da je radna grupa preporučila da se u narednih 30 dana okonča izrada konačnog sporazuma o udruživanju s italijanskim "Fijatom", ali da se obezbedi prethodna neophodna saglasnost akcionara.\nRadna grupa smatra da prvobitni predlog o udruživanju s "Fijatom" nije prihvatljiv iz više razloga, uključujući i mogućnost da "Fijat" bude većinski vlasnik kompanije pre nego što budu izmireni američki poreski obveznici.\n"Krajsler" će u periodu od tih 30 dana dobijati vladinu pomoć a, ako sporazum s "Fijatom" bude postignut, vlada će razmotriti mogućnost pružanja dodatne pomoći od šest milijardi dolara.\nIzvršni direktor GM Rik Vagoner\nPrvi čovek GM-a podneo ostavku\nJadan od uslova za nastavak vladine pomoći GM-u bio je da se povuče dosadašnji izvršni direktor Rik Vagoner (56), koji je u međuvremenu podneo ostavku, da bi na njegovo mesto došao Fric Henderson, dosadašnji šef proizvodnje.\nVagoner je postao izvršni direktor 2000. godine, a na udaru javnosti našao se krajem minule godine kada su američki zakonodavci raspravljali o pomoći GM.\nVagoner je, naime, uprkos gubitku kompanije od 82 milijarde dolara uporno ponavljao da želi da ostane na čelu GM i u tome je imao jednoglasnu podršku članova Odbora direktora, dok je prodaja GM-a na tržištu Severne Amerike u martu 2005. bila za oko 80 odsto manja u odnosu na Vagonerova predviđanja.\nNjegovom padu prethodila je i procena analitičara iz sredine prošle godine da bi GM zbog pada prodaje mogao da bankrotira.\nSredinom jula minule godine, GM je objavio plan smanjivanja troškova za 10 milijardi dolara, suspendovanje isplate dividendi i prodaju imovine u vrednosti do četiri milijarde dolara.\nLane u decembru GM je dobio pomoć administracije tadašnjeg predsednika SAD Džordža Buša kako bi kompanija izbegla bankrot i sprečila kolaps koji je mogao dovesti do otpuštanja hiljada radnika, ali je u februaru zatraženo dodatnih 16,6 milijardi podrške iz vladinih fondova.\nZa razliku od Vagonera, čiji se planovi nisu ostvarivali, mnogo bolje je prošao izvršni direktor "Krajslera" Robert Nardeli (60) od koga američka vlada nije tražila da ode.\nPartnerstvo sa "Fijatom" šansa za "Krajsler"\nNardeli, koji je postao šef "Krajslera" avgusta 2007, dobio je šansu da nastavi sprovođenje plana po kome bi "Krajsler" ponovo poslovao sa profitom, pošto je lane imao gubitak od osam milijardi dolara.\nNardeli će pokušti da zaključi dogovor sa "Fijatom" u narednih 30 dana, kojim se predviđa preuzimanje dela akcija "Krajslera" u zamenu za isporuku najnovije tehnologije za izradu manjih vozila. Predviđa se da bi "Fijat" svoj prvi model s "Krajslerom" počeo da proizvodi 2011. godine.\nSmena Vagonera je drugi slučaj da američka vlada zahteva smenu jednog izvršnog direktora od kada je počela finasijska kriza. Prvi je u septembru, takođe, po nalogu vlade morao da ode upravo direktor AIG Robert Vilmštag.\nRepublikanac Tadeuš Mekoter iz Detroita ocenio je da je administracija Baraka Obame primenila duple standarde kada je smenila Vagonera, a istovremneo dozvolila da na svojim mestima ostanu mnogi direktori banaka, iz kojih je američka finansijska kriza i krenula.\nVagoner je drugi direktor autokompanije koji je izgubio svoj posao tokom ovog vikenda, pošto je i Odbor direktora francuske kompanije "Pežo-Sitroen" smenio izvršnog direktora Kristijana Štrajfa i na njegovo mesto postavio Filipa Varina, koji će na novu dužnost stupiti 1. juna.\nIzvor :Vesti RTS-a\nPosto vidim neki raduju propasti Lade, evo malo svezih informacija sa druge strane bare.\nOvo partnerstvo sa Fijatom ima da ih preporodi. Steta za nas jer ce nam onda Ameri oduzeti Punto